title: Metsäsammakko

text:
Metsäsammakko on yleinen metsäeläin koko levinneisyysalueellaan. Se elää kesällä metsän pohjalla, talvella kivien, kantojen ja
lehtimaton alla ja kutuaikana metsälampareissa. Se on erittäin paikkauskollinen ja pysyttelee tavallisesti koko elämänsä
noin 100 neliömetriä laajalla alueella.


title: Metsäsammakko

text:
Metsäsammakko on kausilisääntyjä, jonka soidin alkaa, kun kutulammikot ovat vielä jäässä, ja jatkuu toukokuun alkupuolelle.
Lisääntymisaikana koiraat etsivät aktiivisesti naaraita ja houkuttelevat niitä luokseen voimakkaasti – ääni muistuttaa hieman ankan vaakkumista. Koiras ei osaa erottaa naaraita koiraista pelkän ulkonäön perusteella, joten sen täytyy nousta toisen sammakon selkään ja tunnustella, onko sen vatsa täynnä munia. Joskus kaksi koirasta voi tapella samasta naaraasta jopa kesken parittelun.


title: Metsäsammakko

text: Parittelun jälkeen naaras laskee munat pallomaiseksi, 10–13 senttimetriä leveäksi massaksi kutulammikon syvimpään kohtaan. Munamassa sisältää 1000–3000 munaa ja paksua hyytelöä, jonka levät värjäävät vähitellen vihreäksi. Munat sietävät hyvin matalia lämpötiloja eivätkä kuole vaikka lämpötila laskisi alle nollan. Niiden kehittymisnopeus riippuu kutulammikon lämpötilasta ja voi kestää 10 päivästä yli kuukauteen.


title: Metsäsammakko

text: Lopulta munista kuoriutuu lähes mustia, 3–5 millimetrin mittaisia nuijapäitä, joiden muodonmuutos aikuiseksi vie 60–115 päivää. Sukukypsiä sammakoista tulee kahden vuoden ikäisinä ja ne elävät yleensä enintään kolmevuotiaiksi.


title: Metsäsammakko

text: Metsäsammakko käyttää ravinnokseen hyönteisiä ja muita selkärangattomia, erityisesti hämähäkkejä, kovakuoriaisia, nivelkärsäisiä, yöperhosen toukkia sekä kuorettomia kotiloita. Sen poikaset syövät pääasiassa leviä.


title: Metsäsammakko

text: Vaikka metsäsammakko on lajina elinvoimainen, sen olemassaoloa uhkaavat paikallisesti maanviljely ja kaupungistuminen. Luonnollisia uhkia ovat käärmeet ja linnut, muun muassa haikarat.


title: Metsäsammakko

text: Muiden sammakkoeläinten tapaan metsäsammakko on hyvä indikaattorilaji, jonka häviäminen kertoo ympäristön tilan heikkenemisestä. Omalta osaltaan se auttaa myös hillitsemään hyönteispopulaatioiden liiallista kasvua.


title: Kennedyt (televisiosarja)

text: Kennedyt () on yhdysvaltalais-kanadalainen historiallinen televisiosarja, joka kertoo Kennedyn klaanista. Pääosia näyttelevät Greg Kinnear, Barry Pepper, Katie Holmes sekä Tom Wilkinson. Sarja voitti muun muassa neljä Primetime Emmy -palkintoa, ja sai useita ehdokkuuksia useissa kategorioissa.


title: Pahalta piilossa

text: Pahalta piilossa on Suvi Teräsniskan 26. lokakuuta 2011 ilmestynyt neljäs albumi. Se debytoi Suomen virallisen listan sijalla 3.


title: Pahalta piilossa

text: Levyn ensimmäisenä singlenä julkaistiin syyskuussa levyn nimikkokappale "Pahalta piilossa".


title: Kaarle Ekholm

text: Kaarle Väinö "Kalle" Ekholm (7. joulukuuta 1884 Viipuri, Suomen suuriruhtinaskunta – 13. toukokuuta 1946 Helsinki) oli suomalainen voimistelija ja olympiamitalisti. Hän edusti seuratasolla Viipurin Reipasta.


title: Kaarle Ekholm

text: Ekholm voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912. Moniottelussa hän keskeytti.


title: Sean S. Cunningham

text: Sean S. Cunningham (s. 31. joulukuuta 1941 New York, Yhdysvallat) on yhdysvaltalainen elokuvaohjaaja ja -tuottaja, joka aloitti uransa vuonna 1972. Hänen tunnetuin ohjaustyönsä lienee vuoden 1980 slasher-elokuva "Perjantai 13.", jonka hän myös tuotti. Elokuva menestyi hyvin ja aloitti samalla yhden kaikkien aikojen tunnetuimmista kauhuelokuvasarjoista. Elokuvaa tehdessään hän oli myös mukana luomassa Tom Savinin, Victor Millerin ja Ron Kurzin kanssa Jason Voorheesia.


title: Sean S. Cunningham

text: Cunningham on myös tehnyt yhteistyötä ohjaaja Wes Cravenin kanssa ja oli vuonna 1972 tuottamassa Cravenin debyyttielokuvaa "The Last House on the Left", sekä vuonna 2009 saman elokuvan uudelleenfilmatisointia.


title: Emilio Echevarría

text: Emilio Echevarría on meksikolainen näyttelijä. Kansainvälisesti hänet tunnetaan seuraavista elokuvista: Amores perros (El´Chivo)), Y tu mamá también ja Babel.


title: Emilio Echevarría

text: Echevarría on myös esiintynyt pienissä rooleissa kahdessa yhdysvaltalaisessa elokuvassa. Ensimmäisessä hän näytteli kuubalaista agenttia, Raoulia, James Bond -elokuvassa "Kuolema saa odottaa" ja sen jälkeen Antonio Lopez de Santa Annaa "The Alamossa".


title: Pure nenääs!

text: Spede & G. Pula-aho - Pure nenääs! on vuonna 2002 julkaistu Tupla-CD. Levyille on koottu kaikki 29 nykypäiviin säilynyttä Spede Pasasen ja Leo Jokelan G. Pula-aho-sketsiä.


title: Pure nenääs!

text: CD 1:


title: Pure nenääs!

text: 1. Pakastettuja kärpäsiä


title: Pure nenääs!

text: 2. Riidanhaastaja


title: Pure nenääs!

text: 3. Verokarhu


title: Pure nenääs!

text: 4. Opettajattaren kirje


title: Pure nenääs!

text: 5. Kampaajalla (Ajatelmia)


title: Pure nenääs!

text:
6. Eks-kursiolla kanalassa (G. Pula-aho Kanalassa)
7. G. Pula-aho Amerikassa
8. G. Pula-aho Pariisissa


title: Pure nenääs!

text:
9. G. Pula-aho ilmavoimissa
10. G. Pula-ahon ruokatavarabaari


title: Pure nenääs!

text:
11. Etunimi
12. Syntyhistoria (Turpa kiinni)
13. Jumissa (G. Pula-aho ja tupajumit)


title: Pure nenääs!

text: 14. Käkenä (Käki kuin käki)


title: Pure nenääs!

text:
15. Hengenpelastusta
CD 2:


title: Pure nenääs!

text: 1. G. Pula-aho kansallislinnuksi


title: Pure nenääs!

text: 2. Ulkona illalla (Treffit)


title: Pure nenääs!

text: 3. Lintutiedettä (Pure nenääs)


title: Pure nenääs!

text: 4. Pinkviiniä


title: Pure nenääs!

text: 5. Salakuljetusta (G. Pula-aho ja salakuljettajat)


title: Pure nenääs!

text: 6. Puhelinpäivystäjänä (G. Pula-aho ja pankinjohtaja)


title: Pure nenääs!

text: 7. Konsmetoloogi (G. Pula-aho kauneussalongissa)


title: Pure nenääs!

text: 8. Pula-ahoa jymäytetään


title: Pure nenääs!

text: 9. Lounaalla kanalassa


title: Pure nenääs!

text: 10. Tupaantuliaiset


title: Pure nenääs!

text: 11. Karkauspäivä


title: Pure nenääs!

text: 12. Valtiovierailu


title: Pure nenääs!

text: 13. Asettelua


title: Pure nenääs!

text: 14. Skorppijooni


title: Eero Hyvärinen

text: Eero Juho Hyvärinen (27. huhtikuuta 1890 Kontiolahti, Suomen suuriruhtinaskunta – 27. toukokuuta 1973 Lahti) oli suomalainen voimistelija ja olympiamitalisti. Hän edusti seuratasolla Ylioppilasvoimistelijoita.


title: Eero Hyvärinen

text: Hyvärinen voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912. Hänen Mikko-veljensä voimisteli samassa olympiajoukkueessa.


title: Mikko Hyvärinen (voimistelija)

text: Johannes Mikael "Mikko" Hyvärinen (8. tammikuuta 1889 Kontiolahti, Suomen suuriruhtinaskunta – 6. kesäkuuta 1973 Kuopio) oli suomalainen voimistelija ja olympiamitalisti.


title: Mikko Hyvärinen (voimistelija)

text: Hyvärinen voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912. Hänen Eero-veljensä voimisteli samassa olympiajoukkueessa.


title: Mikko Hyvärinen

text: Mikko Hyvärinen voi tarkoittaa ainakin seuraavia henkilöitä:


title: Ilmari Keinänen

text: Ilmari Keinänen (5. marraskuuta 1887 Kuopio, Suomen suuriruhtinaskunta – 8. marraskuuta 1934 Joensuu) oli suomalainen voimistelija ja olympiamitalisti.


title: Ilmari Keinänen

text: Keinänen voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912.


title: Nanjingin metro

text: Nanjingin metro on metrojärjestelmä, joka palvelee Nanjingin kaupunkia Jiangsun maakunnassa Kiinassa. Metron ensimmäinen osa avattiin vuonna 2005, nykyään se sisältää kaksi linjaa, 55 metroasemaa ja 87,0 raidekilometriä.


title: Nanjingin metro

text: Linja 1 on 46,2 kilometriä pitkä ja sillä on 31 asemaa. Linja kulkee pääosin pohjois–etelä-suuntaisesti, pohjoisessa pääteasema on Maigaoqiaon metroasema, josta se kulkee etelään Andemenin metroasemalle, jossa linja haarautuu kahteen suuntaan. Päälinja suuntaa länteen kohti Olympic Stadiumin metroasemaa ja toinen haara suuntaa etelään kohti CPU Station -asemaa (China Pharmaceutical University).


title: Nanjingin metro

text: Linja 2 on 40,8 kilometriä ja sillä on 26 asemaa. Linja kulkee pääosin itä–länsi-suuntaisesti, lounaasta Youfangqiaon metroasemalta koilliseen Jingtianlun metroasemalle.


title: 6-monoasetyylikodeiini

text: 6-Monoasetyylikodeiini (6-MAC) on myrkyllinen kodeiinin asetaattiesteri. Sen kaava on CHNO. Siinä hydroksyyli kohdassa 6 on asetyloitunut. Ainetta esiintyy toisinaan epäpuhtautena huumekäyttöön tehdyssä heroiinissa. Sitä syntyy tavallisimmin kun morfiinista yritetään tehdä heroiinia ja seokseen on jäänyt vähän kodeiinia. Ainetta muodostuu joko etikkahappoanhydridin lisäämisellä, joka lisää asetaatin kodeiinin 6-kohtaan; tai etikkahapon lisäämisellä katalyytin kera pyrkimyksenä tehdä 6-Monoasetyylimorfiinia, morfiinin esteriä joka on hiukan heroiinia vahvempaa.


title: 6-monoasetyylikodeiini

text: Elimistöön joutuessaan 6-monoasetyylikodeiini aiheuttaa välittömästi histamiinin vapautumisen verenkiertoon, joka voi johtaa hengenvaaralliseen "anafylaktiseen šokkiin". 6-MAC metabolisoituu kodeiiniksi ja edelleen morfiiniksi. Koska laittomasti valmistettu heroiini todennäköisesti sisältää myös 6-MAC:ia, sen läsnäolo virtsanäytteessä todistaa melko luotettavasti laittoman huumeen käyttämisen.


title: Hilkka Ruuska

text: Hilkka Ruuska (s. 1933) oli Miss Suomi vuosina 1950 ja 1951. Hän syntyi Oulussa vuonna 1933, mutta vietti osan nuoruudestaan Ruotsissa sodan takia. Ruuska valittiin Miss Suomeksi 17-vuotiaana, ja hän edusti Suomea Miss Eurooppa -kilpailuissa Italian Riminissä.


title: Hilkka Ruuska

text: Missivuotensa aikana Ruuska meni naimisiin Jouko Ilmari Visurin kanssa, mutta he erosivat myöhemmin. Myös Ruuskan toinen avioliitto päätyi eroon, minkä jälkeen hän avioitui jälleen Visurin kanssa. Ruuska muutti myöhemmin Ruotsiin, missä hän myös kuoli.


title: Ville Rannikko

text: Ville Rannikko (s. 24. tammikuuta 1994) on suomalainen jalkapalloilija, pelipaikaltaan keskuspuolustaja. Hän edustaa Kakkosessa pelaavaa SalPaa.


title: Ville Rannikko

text: Rannikko teki ensiesiintymisensä Veikkausliigassa 17. heinäkuuta 2011, kun hänen edustamansa TPS voitti IFK Mariehamnin kotonaan 2–0. Ottelu oli hänen ainoansa pääsarjatasolla kaudella 2011. Kaudella 2012 Rannikko ei pelannut TPS:n liigajoukkueessa lainkaan, vaan pelasi pääosan kaudesta Ykkösessä HIFK:ssa, jota hän edusti kahden eri lainapestin aikana 16 sarjaottelussa. Kaudella 2013 Rannikko pelasi neljä ja kaudella 2014 kahdeksan ottelua Veikkausliigassa. Hän pelasi vuosina 2011–2014 lisäksi 34 Kakkosen ottelua TPS:n yhteistyöseura ÅIFK:ssa.


title: Ville Rannikko

text: Rannikko on pelannut Suomen alle 17- ja alle 18-vuotiaiden maajoukkueissa.


title: Ville Rannikko

text: TPS


title: Dennis Okaru

text: Dennis Okaru (s. 5. joulukuuta 1990) on nigerialainen jalkapalloilija, pelipaikaltaan hyökkääjä tai laitalinkki. Hän edustaa Veikkausliigan Turun Palloseuraa.


title: Dennis Okaru

text: Okaru pelasi kaudella 2011 TPS:ssa 22 liigaottelua, joissa hän teki kolme maalia. Kaudella 2012 hän pelasi 30 liigaottelua ja teki niissä kahdeksan maalia.


title: Olli Lehtilä

text: Olli Lehtilä (s. 19. maaliskuuta 1991) on suomalainen jalkapalloilija, pelipaikaltaan maalivahti. Hän edustaa Kakkosen Salon Palloilijoita.


title: Olli Lehtilä

text: Lehtilä on Salon Palloilijoiden kasvatti. Hän pelasi pääosan kaudesta 2011 Turun Palloseuran farmijoukkueessa, Kakkosen Åbo IFK:ssa, mutta syyskuussa hän edusti myös TPS:aa kahdessa Veikkausliigan ottelussa Jukka Lehtovaaran loukkaantumisen ja Henrik Moisanderin pelikiellon aikana. Kaudeksi 2013 Lehtilä palasi Salon Palloilijoihin.


title: Joel Pohjanpalo

text: Joel Julius Ilmari Pohjanpalo (s. 13. syyskuuta 1994 Helsinki) on suomalainen jalkapalloilija, joka pelaa hyökkääjänä Saksan Bundesligan Bayer Leverkusenissa ja Suomen A-maajoukkueessa. Pohjanpalon äidinisä on entinen yleisurheilija Juhani Vuori.


title: Joel Pohjanpalo

text: Pohjanpalo nousi HJK:n edustusjoukkueeseen kaudella 2011, kun hän teki Kakkosessa Klubi 04:n riveissä ennätykselliset 33 maalia. HJK:ssa Pohjanpalo voitti Suomen mestaruuden 2012 ja oli mukana Suomen mestaruuden voittaneessa joukkueessa 2013. Syyskuussa 2013 Pohjanpalo siirtyi lainasopimuksella saksalaiseen Leverkuseniin, josta edelleen lainalle VfR Aaleniin ja Fortuna Düsseldorfiin. Maaliskuussa 2016 Leverkusen käytti lainasopimuksen osto-option ja Pohjanpalo siirtyi kesällä 2016 pysyvästi Leverkuseniin yhdellä HJK:n seurahistorian merkittävimmistä siirtosummista.


title: Joel Pohjanpalo

text: A-maajoukkueessa Pohjanpalo debytoi jo 18-vuotiaana vuonna 2012 Kyprosta vastaan. Ensimmäisen A-maaottelumaalin Pohjanpalo teki vuonna 2014 Unkaria vastaan, ja hän vakiinnutti paikkansa maajoukkueen vakiomiehistössä vuoden 2014 aikana. Pohjanpalo on ollut maajoukkueen runkopelaaja EM-karsinnoissa 2014–15 ja .


title: Joel Pohjanpalo

text: Helsingin Sanomat valitsi Pohjanpalon vuoden lupaavaksi urheilijaksi 2011, ja kauden 2012 päätteeksi Pohjanpalo valittiin Veikkausliigan vuoden tulokkaaksi.


title: Joel Pohjanpalo

text: Joel Pohjanpalon pelaajaura aikuisten tasolla alkoi kaudella 2010, kun hän debytoi HJK:n Ykkösessä pelanneessa reservijoukkue Klubi 04:ssä. Varsinaisen läpimurtokauden aikuisten tasolla Pohjanpalo pelasi seuraavalla kaudella, kun hän pelasi Klubi 04:n riveissä 23 Kakkosen ottelua ja teki niissä 33 maalia. Pohjanpalo sivusi Kakkosen yhden kauden maaliennätystä ja teki kauden aikana viisi hattutemppua. Pohjanpalo pääsi debytoimaan kauden 2011 päätteeksi myös Veikkausliigassa, kun Antti Muurinen nosti hänet 17-vuotiaana HJK:n avauskokoonpanoon 26. lokakuuta ottelussa RoPS–HJK. Pohjanpalo valittiin kauden jälkeen Kakkosen A-lohkon kauden 2011 parhaaksi pelaajaksi sekä Helsingin Sanomien vuoden 2011 lupaavaksi urheilijaksi.


title: Joel Pohjanpalo

text: Pohjanpalo teki joulukuussa 2011 kauteen 2015 kestävän jatkosopimuksen HJK:n kanssa. Kausi 2012 alkoi sensaatiomaisesti, kun Pohjanpalo teki kauden avausottelussa kolme maalia vajaassa kolmessa minuutissa IFK Mariehamnia vastaan. Se oli Veikkausliigan uusi ennätys. Pohjanpalo vakiinnutti paikkansa HJK:n avauskokoonpanossa ja hän pelasi yhteensä 28 liigaottelua, joista 23 avauskokoonpanossa. Pohjanpalo oli HJK:n toiseksi paras maalintekijä 11 liigamaalillaan. Mestarien liigan ja Eurooppa-liigan karsinnoissa Pohjanpalo pelasi neljässä ottelussa, joissa hän teki kolme maalia. HJK voitti kauden päätteeksi neljännen kerran peräkkäin Veikkausliigan ja Suomen mestaruuden, ja se pääsi taas seuraavalla kaudella Mestarien liigan karsintoihin. Pohjanpalo valittiin kauden päätteeksi Veikkausliigan vuoden 2012 tulokkaaksi.


title: Joel Pohjanpalo

text: HJK lähti kauteen 2013 suurin odotuksin uuden valmentajan Sixten Boströmin ja nimekkäiden vahvistusten johdolla. Pohjanpalon kanssa peliajasta saapui kilpailemaan Mikael Forssell. Pohjanpalo pelasi elokuun loppuun mennessä yhteensä 21 ottelua, joista 13 avauskokoonpanossa. Hän teki otteluissa viisi maalia. Pohjanpalo pelasi myös kahdessa Mestarien liigan karsintojen ottelussa. HJK voitti kauden päätteeksi viidennen peräkkäisen Veikkausliigan ja Suomen mestaruuden.


title: Joel Pohjanpalo

text: Joel Pohjanpalo siirtyi syyskuussa 2013 vuoden lainasopimuksella Saksan Bundesligassa pelanneeseen Sami Hyypiän valmentamaan Bayer Leverkuseniin. Sopimus sisälsi myös osto-option. Pohjanpalo jatkoi Leverkusenista edelleen lainalle 2. Bundesligassa pelanneeseen VfR Aaleniin. Pohjanpalo debytoi 2. Bundesligassa 18. lokakuuta 2013 ottelussa VfR Aalen–Arminia Bielefeld. Ensimmäisen maalin 2. Bundesligassa Pohjanpalo teki 7. helmikuuta 2014 ottelussa VfR Aalen–Erzgebirge Aue, kun hän teki Aalenin 1–1-tasoituksen 2–2-tasapeliin päättyneessä ottelussa. Pohjanpalo pelasi kaudella 2013–2014 yhteensä 22 ottelua, joista 13 avauskokoonpanossa. Hän oli viidellä maalilla joukkueen toiseksi paras maalintekijä. VfR Aalen oli sarjassa kauden päätteeksi 11.


title: Joel Pohjanpalo

text: Pohjanpalo teki huhtikuussa 2014 vuoteen 2018 ulottuvan jatkosopimuksen HJK:n kanssa ja samalla lainasopimusta Leverkusenin kanssa jatkettiin kahdella vuodella. Sopimukseen sisältyi osto-optio. Uuden sopimuksen myötä Pohjanpalo siirtyi edelleen lainalle 2. Bundesligassa pelanneeseen Fortuna Düsseldorfiin. Pohjanpalo debytoi Fortunassa 1. elokuuta 2014 ottelussa Fortuna Düsseldorf–Eintracht Braunschweig, ja hän vakiinnutti paikkansa Fortunan avauskokoonpanossa. Ensimmäisen maalin Fortunalle 2. Bundesligassa Pohjanpalo teki 21. syyskuuta 2014 ottelussa Fortuna Düsseldorf–Heidenheim, kun hän ratkaisi 3–2-maalillaan voiton Fortunalle. Pohjanpalo onnistui maaliteossa myös seuraavissa kolmessa ottelussa ja hänet valittiin 2. Bundesligan lokakuun pelaajaksi. Pohjanpalo pelasi yhteensä 29 ottelua, joista 19 avauskokoonpanossa. Pohjanpalo oli 11 maalilla joukkueen toiseksi paras maalintekijä. Fortuna oli syyskaudella sarjassa parhaimmillaan toinen ja joukkue taisteli noususta Bundesligaan, mutta lopullinen sijoitus kaudella 2014–2015 oli kymmenes.


title: Joel Pohjanpalo

text: Pohjanpalo jatkoi lainalla Fortunassa kaudella 2015–2016. Joukkue lähti kauteen uuden valmentajan Frank Kramerin johdolla, kun edellisen kauden valmentaja Oliver Reck sai potkut kesken heikosti menneen kevätkauden. Fortunan ja Pohjanpalon kausi alkoi kuitenkin alavireisesti, kun joukkue oli heikoimmillaan sarjan viimeinen ja Pohjanpalo onnistui maalinteossa vasta joulukuussa. Fortuna vaihtoi jälleen valmentajaa, ja joulukuussa uudeksi valmentajaksi nimitettiin Marco Kurz. Pohjanpalo pelasi kauden aikana yhteensä 26 ottelua, mutta kevätkaudella peliaika väheni ja hän oli avauskokoonpanossa vain kolme kertaa. Maaleja syntyi kauden aikana kaksi. Myös Kurz sai vielä loppukauden aikana potkut, mutta Fortuna onnistui säilyttämään sarjapaikkansa kolmen pisteen erolla karsijan paikkaan. Fortunan lopullinen sijoitus 2. Bundesligassa oli 14.


title: Joel Pohjanpalo

text: Leverkusen ilmoitti maaliskuussa 2016 käyttävänsä Pohjanpalon lainasopimukseen sisältyneen osto-option, ja Pohjanpalo teki seuran kanssa kahden vuoden sopimuksen. HJK ja Leverkusen eivät julkistaneet siirtosummaa, mutta HJK kuvaili sitä yhdeksi seurahistorian merkittävimmistä. Pohjanpalo debytoi Bundesligassa 27. elokuuta 2016 ottelussa Mönchengladbach–Leverkusen. Pohjanpalo teki maalin ensimmäisessä ottelussaan ja hattutempun heti seuraavassa ottelussa kotidebyytissään Hamburger SV:tä vastaan. Pohjanpalo tuli kentälle molemmissa otteluissa vaihtopelaajana. Mestarien liigassa Pohjanpalo debytoi 14. syyskuuta 2016 ottelussa Leverkusen–TsSKA Moskova. Pohjanpalo jatkoi joulukuussa sopimustaan Leverkusenin kanssa vuodella, mutta peliaika jäi muiden hyökkääjien (Hernández, Volland, Kießling) takana vähäiseksi. Joukkueen kausi sujui odotettua heikommin, ja seura antoi maaliskuussa potkut päävalmentaja Roger Schmidtille. Pohjanpalo pelasi kaudella 2016–2017 yhteensä 11 Bundesligan ottelua, joissa hän teki kuusi maalia. Pohjanpalo pelasi myös kahdessa Mestarien liigan ottelussa. Leverkusen oli lohkossaan Monacon jälkeen toinen. Taakseen joukkue jätti Tottenhamin ja TsSKA:n. Kevätkauden pudotuspeleissä Leverkusen hävisi neljännesvälierien otteluparinsa Atlético Madridille. Schmidtin korvannut Tayfun Korkut ei onnistunut nostamaan Leverkusenia Bundesligassa europelipaikoille, vaan joukkueen lopullinen sijoitus sarjassa oli vasta 12.


title: Joel Pohjanpalo

text: Leverkusen lähti kauteen 2017–2018 uuden päävalmentajan Heiko Herrlichin johdolla. Pohjanpalon peliaika jäi kuitenkin vähäiseksi ykköshyökkääjä Kevin Vollandin ja uuden hyökkääjähankinta Lucas Alarion takana. Pohjanpalo pelasi vain seitsemän Bundesligan ottelua vaihtohyökkääjänä, ja hän teki kauden aikana yhden maalin. Loppukauden otteluista Pohjanpalo oli sivussa loukkaantumisen vuoksi. Leverkusen oli kaudella 2017–2018 Bundesligassa viides, ja se pääsi suoraan seuraavan kauden Eurooppa-liigan lohkovaiheeseen. Saksan cupissa Leverkusen eteni välieriin, jossa se hävisi ottelunsa Bayern Münchenille.


title: Joel Pohjanpalo

text: Joel Pohjanpalo debytoi ikäluokkansa (1994) maajoukkueessa 14-vuotiaana 25. elokuuta 2009 Norsjössä pelatussa maaottelussa Ruotsi–Suomi. Pohjanpalo pelasi oman ikäluokkansa maajoukkueessa 23 maaottelua ja vuotta vanhempien (1993) maajoukkueessa 10 maaottelua. Poikien maaotteluissa hän teki yhteensä 10 maalia.


title: Joel Pohjanpalo

text: Alle 21-vuotiaiden maajoukkueessa Pohjanpalo debytoi 17-vuotiaana 5. kesäkuuta 2012 Ptujissa pelatussa maaottelussa Slovenia–Suomi. Pohjanpalo kuului debyyttinsä jälkeen Suomen vakiomiehistöön vuoden 2013 alle 21-vuotiaiden EM-kisojen karsintaotteluissa. Pohjanpalo pelasi 11 nuorten maaottelua, ja hän teki niissä kaksi maalia.


title: Joel Pohjanpalo

text: A-maajoukkueessa Pohjanpalo debytoi jo 18-vuotiaana, kun Mixu Paatelainen vaihtoi hänet Teemu Pukin tilalle 14. marraskuuta 2012 Nikosiassa pelatussa maaottelussa Kypros–Suomi. Debyytistään huolimatta Pohjanpalo pelasi aikana pääasiassa alle 21-vuotiaiden maajoukkueessa.


title: Joel Pohjanpalo

text: Odotukset vuoden 2016 EM-kisojen karsintoja kohtaan olivat suuret, kun lopputurnaukseen pääsi ensimmäistä kertaa 24 maata. Pohjanpalo pelasi neljässä vuoden 2016 EM-kisojen karsintoihin valmistavassa ottelussa, ja ensimmäisen A-maaottelumaalin hän teki 5. maaliskuuta 2014 Győrissä pelatussa maaottelussa Unkari–Suomi. Ensimmäisen arvokisojen karsintaottelun Pohjanpalo pelasi 7. syyskuuta 2014, kun Paatelainen vaihtoi Pohjanpalon Pukin tilalle Tórshavnissa pelatussa karsintaottelussa Färsaaret–Suomi. Pohjanpalo tuli kentälle vaihtopelaajana myös muissa syksyn 2014 karsintaotteluissa. Suomen hävittyä neljä karsintaottelua peräkkäin päävalmentaja Mixu Paatelainen sai potkut kesäkuussa 2015, ja loppuvuoden maajoukkueen päävalmentajana toimi Markku Kanerva. A-maajoukkue vaihtoi Kanervan alaisuudessa 4–3–2–1-ryhmityksen perinteiseen 4–4–2-ryhmitykseen, ja Pohjanpalo aloitti syksyn 2015 neljästä karsintaottelusta kolme avauskokoonpanossa. Maaleja syksyn karsintaotteluissa syntyi myös kolme. Suomi jäi vuoden 2016 EM-kisojen karsintalohkossaan neljänneksi Pohjois-Irlannin, Romanian ja Unkarin jälkeen. Lohkossa Suomen taakse jäivät Färsaaret ja Kreikka. Pohjanpalo pelasi kaikissa Suomen kymmenessä karsintaottelussa ja vuosina 2014–2015 yhteensä 16 maaottelua, joissa hän teki neljä maalia.


title: Joel Pohjanpalo

text: Suomi aloitti valmistautumisen uuden päävalmentajan Hans Backen johdolla, ja Pohjanpalo pelasi kolmessa karsintoihin valmistavassa ottelussa. Karsintojen avausottelussa Pohjanpalo muodosti Suomen kärkiparin Teemu Pukin kanssa Backen 5–3–2-ryhmityksessä, mutta hän joutui jäämään sivuun loka-marraskuun karsintaotteluista loukkaantumisen vuoksi. A-maajoukkueen vuosi 2016 oli synkkä, kun joukkue ei voittanut vuoden aikana yhtään ottelua. Suomi sai neljästä karsintaottelusta vain yhden pisteen, ja päävalmentaja Backe sai potkut joulukuussa 2016. Uudeksi päävalmentajaksi nimitettiin Markku Kanerva. Pohjanpalo pelasi jälleen kevään ja kesän 2017 otteluissa maajoukkueen hyökkäyksessä Pukin kärkiparina ja vaihtohyökkääjänä. MM-karsintojen loppu sujui Suomelta hyvin ja neljä ottelua toi syksyllä 2017 kahdeksan pistettä. Pohjanpalo oli sivussa syyskuun karsintaotteluista, mutta palasi avauskokoonpanoon loka-marraskuun peleissä. Hän pelasi hyökkääjäkaksikkona Simon Skrabbin ja Pukin kanssa. Suomi jäi vuoden 2018 MM-kisojen karsintalohkossaan viidenneksi Islannin, Kroatian, Ukrainan ja Turkin jälkeen. Lohkossa Suomen taakse jäi Kosovo. Pohjanpalo pelasi Suomen kymmenestä karsintaottelusta viidessä ja vuosina 2016–2017 yhteensä 11 maaottelua, joissa hän teki kaksi maalia.


title: Joel Pohjanpalo

text:
HJK
"Tilanne 25. elokuuta 2018."


title: Joel Pohjanpalo

text: "Tilanne 9. lokakuuta 2017."


title: Ariana Grande

text: Ariana Grande-Butera (s. 26. kesäkuuta 1993 Boca Raton, Florida, Yhdysvallat), tunnetaan julkisuudessa nimellä Ariana Grande, on yhdysvaltalainen laulaja-lauluntekijä ja näyttelijä. Hän aloitti uransa Broadwaylla ja tuli tunnetuksi Cat Valentinen roolista Nickelodeonin nuortensarjassa "Victorious". Hän jatkoi samassa roolissa "Victoriousin" spin-off-sarjassa "Sam & Cat". Grande on jatkanut näyttelemistä sekä teatterissa että televisiossa ja lainannut ääntään animaatioihin.


title: Ariana Grande

text: Granden musiikkiura alkoi vuonna 2011 "Victorious"-sarjan soundtrackeista. Hän sai levytyssopimuksen Republic Recordsilta ja julkaisi debyyttialbuminsa "Yours Truly" vuonna 2013. Albumi sijoittui kärkeen Billboard 200-listalla. Vuonna 2014 ilmestyi Granden toinen studioalbumi "My Everything". Se sijoittui ykköseksi Yhdysvalloissa ja kymmenen myydyimmän joukkoon 24 maassa. Vuonna 2016 Grande julkaisi kolmannen studioalbuminsa "Dangerous Woman". Vuonna 2017 Grande piti ensimmäisen maailmankiertueensa, Dangerous Woman Tourin. Vuonna 2018 julkaistiin Granden neljäs studioalbumi "Sweetener".


title: Ariana Grande

text: Kesäkuussa 2017 Granden musiikkivideot olivat keränneet yli yhdeksän miljardia katselukertaa YouTubessa. Hän on saanut neljä Grammy-ehdokkuutta ja kaikki hänen levynsä ovat myyneet platinaa. Grande tukee aktiivisesti hyväntekeväisyyttä ja on sosiaalisessa mediassa hyvin seurattu henkilö. Vuonna 2016 yhdysvaltalainen "Time"-lehti nimesi Ariana Granden yhdeksi maailman vaikutusvaltaisimmista ihmisistä.


title: Ariana Grande

text: Ariana Grande syntyi Boca Ratonissa, Floridassa. Hänen vanhempansa ovat Joan Grande ja Edward Butera. Grandella on italialaisia sukujuuria. Hänen vanhempi velipuolensa Frankie Grande on näyttelijä, tanssija ja tuottaja. Arianan perhe muutti Floridaan New York Citystä hänen äitinsä odottaessa häntä. Vanhemmat erosivat hänen ollessaan 8–9-vuotias.


title: Ariana Grande

text: Grande harrasti näyttelemistä lapsuudestaan lähtien Fort Lauderdalen lastenteatterissa, jossa hän teki ensimmäisen pääroolinsa "Annie"-musikaalissa. Sen jälkeen seurasivat roolit musikaaleissa "Kaunotar ja hirviö" ja "Ihmemaa Oz". Hän esiintyi myös muutamien orkestereiden kanssa. Ensimmäisen julkisen esiintymisensä hän teki esittäessään Yhdysvaltain kansallislaulun Florida Panthersille suorassa tv-lähetyksessä. Grande kävi Pine Crest Schoolia sekä North Broward Preparatory Schoolia.


title: Ariana Grande

text: 13-vuotiaana Grande päätti alkaa pyrkiä musiikkiuralle, vaikka keskittyikin edelleen teatteriin. Vuonna 2008 Grande teki Broadway-debyyttinsä musikaalissa "13". Hän näytteli cheerleader Charlottea ja voitti suorituksestaan National Youth Theatre Association -palkinnon. Liityttyään musikaaliin Grande keskeytti koulun, mutta jatkoi opintojaan etäopiskelemalla tuutorien kanssa.


title: Ariana Grande

text: Granden musiikkityyli on pääosin poppia ja nykyaikaista R&B:tä. Hän on maininnut Mariah Careyn ja Whitney Houstonin suurimmiksi inspiraatioikseen. Grande on äänialaltaan neljä oktaavia kattava sopraano.


title: Ariana Grande

text: Grande alkoi suunnitella debyyttialbumiaan vuonna 2010, kun "Victoriousin" ensimmäinen kausi oli saatu valmiiksi. Hän alkoi työskennellä laulunopettajan kanssa vahvistaakseen äänialaansa. Granden ensimmäinen kappale oli "Victorious" -sarjassa esitetty ”Give It Up”, joka sisältyy myös sarjan soundtrack-levylle. Hän esitti myös cover-versioita muiden artistien kappaleista YouTubeen lataamillaan videoilla, joiden kautta hän sai levytyssopimuksen Republic Recordsilta elokuussa 2011.


title: Ariana Grande

text: Grande julkaisi vuoden 2013 elokuussa ensimmäisen studioalbuminsa nimeltä "Yours Truly", joka debytoi ensimmäisellä sijalla Billboard 200 -listalla. Albumin johtosingle ”The Way” kipusi Billboard Hot 100 -listan kärkikymmenikköön. Vuoden 2013 joulukuussa Grande julkaisi myös jouluisen EP-levyn nimeltä "Christmas Kisses". Vuoden 2014 tammikuussa Grande vahvisti aloittaneensa toisen studioalbuminsa työstämisen ja saman vuoden maaliskuussa ilmoitti albumin olevan valmis.


title: Ariana Grande

text: Granden toiselta studioalbumilta julkaistiin ensimmäisenä single ”Problem”, jossa on mukana australialainen rap-artisti Iggy Azalea. Kappale debytoi Billboard Hot 100 -listan sijalla kolme ja sijoittui parhaimmillaan sijalle kaksi. Granden seuraavalta albumilta julkaistiin myös single ”Break Free”, jossa on mukana venäläis-saksalainen tuottaja Zedd ja joka sijoittui parhaimmillaan Yhdysvalloissa sijalle neljä. Albumi "My Everything" ilmestyi 25. elokuuta ja debytoi Billboard 200 -listan ensimmäisellä sijalla tehden siitä Granden toisen peräkkäisen ykkösalbumin. Jälkikäteen albumin Deluxe-versiolta julkaistiin myös kolmas single ”Bang Bang”, jossa ovat mukana englantilainen laulaja Jessie J ja yhdysvaltalainen rap-artisti Nicki Minaj. Kappale menestyi hyvin: se sijouttui Billboard Hot 100 -listan kolmanneksi ja Iso-Britannian single-listan ensimmäiselle sijalle. Syyskuussa Grande julkaisi albumiltaan neljännen singlen ”Love Me Harder”, joka kohosi parhaimmillaan sijalle 7 ollen Granden viides top 10 -hitti Billboard Hot 100 -listalla. Saman vuoden marraskuun 24. päivänä Ariana julkaisi jouluisen singlen ”Santa Tell Me”. Musiikkivideo julkaistiin 12. joulukuuta. Joululaulu näyttäytyi Billboard Hot 100 -listan sijalla 42. Viimeinen single Granden toiselta studioalbumilta nimeltään ”One Last Time” julkaistiin 10. helmikuuta 2015. Musiikkivideo julkaistiin 15. helmikuuta. Single debytoi Billboard Hot 100 -listan sijalla 13.


title: Ariana Grande

text: Alun perin kolmannen studioalbumin ensimmäiseksi singleksi tarkoitettu ”Focus” julkaistiin 30. lokakuuta 2015. Musiikkivideo julkaistiin samaan aikaan. Single debytoi Billboard Hot 100 -listan sijalla seitsemän. Single poistettiin kolmannen albumin perusversiosta (single lisättiin Japanin erikoisversioon) vedoten siihen, ettei single sovi albumin tyyliin.


title: Ariana Grande

text: Grande julkaisi 18. joulukuuta jouluisen EP:n nimeltä ”Christmas & Chill”. Hän on kertonut äänittäneensä EP:n alle viikossa omassa kotistudiossaan.


title: Ariana Grande

text: Granden kolmannelta studioalbumilta julkaistiin single ”Dangerous Woman” 11. maaliskuuta 2016. Kappaleen musiikkivideo julkaistiin 31. maaliskuuta. Single debytoi Billboard Hot 100 -listalla sijalla 10. Toinen single nimeltään ”Into You” julkaistiin 6. toukokuuta. Kappaleen musiikkivideo julkaistiin 24. toukokuuta. Single on yltänyt Billboard Hot 100 -listan sijalle 13. Kolmas studioalbumi, "Dangerous Woman", julkaistiin 20. toukokuuta. Se debytoi Billboard 200 -listan sijalla kaksi. "Dangerous Woman" -albumin nimeksi Grande suunnitteli ensin "Moonlightia", mutta vaihtoi sen viime hetkellä.


title: Ariana Grande

text: 22. toukokuuta 2017 Granden konsertin jälkeen konserttipaikalla Manchesterissa Britanniassa räjähti itsemurhaterroristin pommi. Iskussa kuoli terroristin itsensä lisäksi 22 ihmistä: yleisössä olleita sekä heitä hakemaan tulleita. Lisäksiä kymmeniä loukkaantui. Grande selvisi vammoitta, mutta keskeytti välittömästi kiertueensa. Sunnuntaina 4. kesäkuuta hän palasi Machesteriin ”One Love Manchester” -tukikonsertin pääesiintyjänä. Hän jatkaa Euroopan-kiertuettaan 7. kesäkuuta alkaen. Grande tarjoutui myös maksamaan kaikkien terrori-iskussa kuolleiden hautajaiskulut.


title: Ariana Grande

text: Grande julkaisi 20. huhtikuuta 2018 uuden singlen nimeltä ”No Tears Left to Cry”. Hänen neljäs studioalbuminsa "Sweetener" julkaistiin on 17. elokuuta 2018. 13. heinäkuuta julkaistiin kappale ”God Is a Woman” albumin toisena singlenä.


title: Ariana Grande

text: Granden on määrä konsertoida Sweetener World Tour -kiertueellaan ensimmäistä kertaa Suomessa, Helsingin Hartwall Arenassa 5. lokakuuta 2019.


title: Ariana Grande

text: Grande tuli alun perin tunnetuksi television kautta. Hän näytteli Cat Valentinea Nickelodeonin nuortensarjassa "Victorious", jonka myötä hänestä tuli teini-idoli. Sarja päättyi elokuussa 2012. Samassa kuussa Nickelodeon otti tuotantoon "Victoriousin" spin-off-sarjan "Sam & Cat", jossa Grande näytteli "iCarly"-sarjasta tunnetun Jennette McCurdyn kanssa. Sarjaa alettiin esittää marraskuussa 2012. Heinäkuussa 2014 ilmoitettiin sarjan lopettamisesta. Syinä mainittiin kulissien takaiset ongelmat ja Granden halu keskittyä hyvin käynnistyneeseen musiikkiuraansa. Grande on kertonut näyttelemisen olevan ”hauskaa, mutta musiikki on aina ollut etusijalla minulle.”


title: Ariana Grande

text: Grande esiintyi televisiosarjassa "Scream Queens", joka alkoi Yhdysvalloissa Fox-kanavalla syyskuussa 2015. Hän näytteli Chanel #2 -hahmoa (oikealta nimeltään Sonya Herfmann).


title: Ariana Grande

text: Vuonna 2016 Grande näytteli Penny Pingletonia NBC-kanavan livemusikaalissa "Hairspray Live!".


title: Ariana Grande

text: Grande tapasi näyttelijä Graham Phillipsin vuonna 2008, kun molemmat esiintyivät musikaalissa "13". He seurustelivat vuoteen 2011 asti. Grande alkoi seurustella rap-artisti Mac Millerin kanssa vuonna 2016. Heidän suhteensa päättyi toukokuussa 2018. Pian eron jälkeen Grande alkoi seurustella näyttelijä-koomikko kanssa. He seurustelivat muutaman viikon, kunnes ilmoittivat menneensä kihloihin kesäkuussa 2018. He erosivat lokakuussa 2018.


title: Koivusaaren metroasema

text: Koivusaaren metroasema () on yksi vuonna 2017 valmistuneen Länsimetron metroasemista. Asema sijaitsee Helsingin Koivusaaressa Lauttasaaren kaupunginosan länsipuolella.


title: Koivusaaren metroasema

text: Koivusaaren metroasema on maailman ainut merenalainen metroasema. Asemalla on Suomen pisimmät liukuportaat: ne ovat 76,2 metriä pitkät, ja niiden nostokorkeus on 33,5 metriä.


title: Koivusaaren metroasema

text: Asema sijoittui Helsingin seudun liikenteen vuoden 2019 maksuvyöhykeuudistuksessa Helsingin kantakaupungin kattavalle A-maksuvyöhykkeelle.


title: Koivusaaren metroasema

text: Aseman itäinen sisäänkäynti sijaitsee Sotkatiellä Lauttasaaren puolella. Läntistä, Koivusaaren saarella olevaa sisäänkäyntiä ei otettu käyttöön Länsimetron avautuessa, vaan se jää odottamaan alueen maankäytön kehittymistä.


title: Valmir Seferi

text: Valmir Seferi (s. 18. helmikuuta 1993 Karkkila) on suomalainen jalkapalloilija. Hän on pelipaikaltaan keskikenttäpelaaja.


title: Valmir Seferi

text: Seferi on pelannut Veikkausliigassa yhden ottelun kaudella 2010. Hän on taustaltaan Kosovon albaani.


title: Filippiinienpöllönen

text: Filippiinienpöllönen ("Otus megalotis") on pieni pöllöihin kuuluva lintu. Se on kotoperäinen Filippiineillä, ja se on yksi Filippiinien kuudestatoista pöllölajista..


title: Filippiinienpöllönen

text: Tämän pöllön pituus on 20 cm, ja se painaa 180–310 g. Sen isot eteenpäin suuntautuvat silmät ovat tummat, ja niissä on oranssi reunus. Kruunu, korvatupsut ja höyhenpeite ovat tummanruskeat tummin raidoin. Naamakiehkurassa on tumma reunus. Otsa on lähes valkoinen. Korvat ovat suuret ja pystyt, ja siitä nimi "megalotis".


title: Filippiinienpöllönen

text: Filippiinienpöllönen elää yksin tai monogaamisina pareina. Se pesii ympäri vuoden, ja pesässä on 1–2 munaa. Pesä on puun kolossa. Se saalistaa yöaikaan hyönteisiä. Ääni on "oik oik oik".


title: Filippiinienpöllönen

text: Sen elinpiiriä ovat subtrooppiset ja trooppiset alangot ja vuoristoseudut.


title: Filippiinienpöllönen

text: Sillä on kolme alalajia:


title: Keilaniemen metroasema

text: Keilaniemen metroasema () on yksi vuonna 2017 valmistuneen Länsimetron metroasemista. Asema sijaitsee Espoon Keilaniemessä Fortumin pääkonttorin kohdalla osoitteessa Keilaniementie 3.


title: Keilaniemen metroasema

text: Metroaseman ovat suunnitelleet arkkitehtitoimistot ALA ja Esa Piironen. Asemalla on kaksi eri sisäänkäyntirakennusta, joiden molempien alla on lippuhalli. Laiturialueen katossa on taiteilijapari Grönlund–Nisusen valoputkista koostuva taideteos.


title: Keilaniemen metroasema

text: Asema sijoittui Helsingin seudun liikenteen vuoden 2019 maksuvyöhykeuudistuksessa Etelä-Espoon itäosat kattavalle B-maksuvyöhykkeelle.


title: Aalto-yliopiston metroasema

text: Aalto-yliopiston metroasema (, ) on yksi vuonna 2017 valmistuneen Länsimetron metroasemista. Asema sijaitsee Aalto-yliopiston kampuksella Espoon Otaniemen kaupunginosassa. Aseman pääsisäänkäynti sijaitsee Aalto-yliopiston päärakennuksen lounaispuolella, Otaniementien toisella puolella. Toinen sisäänkäynti sijaitsee VTT:n rakennuksen yhteydessä osoitteessa Tietotie 4. Aseman matkustaja-arvio on 12 000 päivittäistä käyttäjää. Metroaseman yhteyteen on rakenteilla myös Aalto-yliopiston uusi Väre-rakennus, johon tulee yliopiston omien tilojen lisäksi liiketiloja käsittävä metrokeskus.


title: Aalto-yliopiston metroasema

text: Aalto-yliopiston metroasemalla on 160 liityntäpysäköintipaikkaa polkupyörille, mistä puolet on runkolukittavia. Pyöräpaikkojen määrä kasvaa vielä myöhemmin Aalto-yliopiston Väre-rakennuksen valmuistuessa. Autojen liityntäpysäköintiä ei ole metroaseman yhteydessä, eikä sellaisen toteuttaminen ole suunnitteilla. Asema sijoittui Helsingin seudun liikenteen vuoden 2019 maksuvyöhykeuudistuksessa Etelä-Espoon itäosat kattavalle B-maksuvyöhykkeelle.


title: Aalto-yliopiston metroasema

text: Aseman suunnittelusta vastasivat arkkitehtitoimistot ALA Oy ja Esa Piironen Oy.


title: Aalto-yliopiston metroasema

text: Aalto-yliopiston metroaseman pääsisäänkäynnin julkisivua hallitsi Väre-rakennuksen rakentamisen aikana Aalto-yliopistosta taiteen maisteriksi valmistuneen Emilia Ahosen suunnittelema Skill Shapes -teos, jonka teemana on opiskelijoiden taitojen yhdistyminen Otaniemen kampuksella. Teos koostui kolmella pastellivärillä toteuteuista hahmoista ja muodoista. Skill Shapes voitti Aalto-yliopiston graafisen suunnittelun opiskelijoille järjestetyn kutsukilpailun vuonna 2015, ja se toteutettiin yhteistyössä Verstas Arkkitehtien kanssa. Aseman sisätiloja hallitsee Otaniemen punatiilisen kampusalueen tyyliin istuva esipatinoitu corten-teräksinen alakatto.


title: Tapiolan metroasema

text: Tapiolan metroasema () on vuonna 2017 valmistuneen Länsimetron asema Tapiolan keskustassa Espoossa. Se on linjan M2:n läntinen pääteasema.


title: Tapiolan metroasema

text: Tapiolan metroasema sijoittuu Merituulentien pohjoisreunalle siten, että sisäänkäynnit ovat tien molemmin puolin. Asema on kauppakeskus Ainoan alapuolella. Aseman eteläinen sisäänkäynti ei ole vielä käytössä. Aseman yhteyteen on rakenteilla bussiterminaali, joka avataan vuonna 2019.


title: Tapiolan metroasema

text: Tapiolan metroaseman suunnittelusta vastaa APRT Arkkitehtityöhuone Artto Palo Rossi Tikka Oy. Muista Helsingin metron tunneliasemista poiketen Tapiolan metroaseman lippuhalli sijaitsee paljon lähempänä laituritasoa kuin katutasoa. Lippuhallitasolla laituritilaa kiertää tasanne, joka tulee palvelemaan Tapiola Parkin ja Merituulentien eteläpuolen välistä jalankulkuyhteyttä. Laiturialueen katossa on 108 valaisinkupua, joissa on led-valaisinnauha, akustinen vaimennin, sprinklerisuutin ja osassa myös kaiutin. Laiturilla on Kim Simonssonin veistos "Emma jättää jäljen".


title: Tapiolan metroasema


title: Teppo Sillantaus

text: Teppo Sillantaus (s. 1962) on suomalainen toimittaja ja kirjailija. Hän on koulutukseltaan filosofian maisteri.


title: Teppo Sillantaus

text: Sillantaus on Helsingin Sanomien Kuukausiliitteen toimitussihteeri. Hän on toiminut lehdessä teatterikriitikona 1988–1993 ja työskennellyt vakituisesti eri osastoilla vuodesta 1994. Hän on kirjoittanut salanimellä "Teuvo Nisonius" romaanin "Axel Tulikiven traagillinen kohtalo". Teosta markkinoitiin opetusneuvos Teuvo Nisoniuksen 1930-luvulla kirjoittamana kirjana. Kritiikeissä esitettiin jo heti tuoreeltaan epäilyksiä aitoudesta, ja kirjamessujen yhteydessä paljastettiin kirjoittajaksi Sillantaus.


title: Teppo Sillantaus

text: Sillantaus käyttää nimimerkkiä "Kuukautinen" kirjoittaessaan Kuukausiliitteeseen.


title: Ukrainan pääministeri

text: Ukrainan pääministeri on Ukrainan hallituksen johtaja. Voimassa olevan, presidentin valtaa korostavan perustuslain mukaan pääministerin nimittää presidentti, joka voi myös erottaa pääministerin tai minkä tahansa muun ministerin.


title: Ukrainan pääministeri

text: Pääministerillä on oikeus ehdottaa hallituksen ministerit, lukuun ottamatta ulko- ja puolustusministeriä, jotka ehdottaa presidentti.


title: Ukrainan pääministeri

text: Nykyinen pääministeri Arseni Jatsenjuk edustaa Ukrainan parlamentin ryhmää Yleisukrainalainen liitto Isänmaa. Hän on ollut virassa helmikuun 2014 lopulta lähtien.


title: Ukrainan pääministeri

text: Ukrainan sisäpolitiikka on maan itsenäistymisen jälkeen ollut melko sekava. Sisäpoliittinen sekavuus, presidentin valtaoikeudet ja kehittymätön oikeusjärjestelmä sekä poliitikkojen kytkökset talouselämään ovat osaltaan näkyneet Ukrainan pääministerien suurena vaihtuvuutena. Kukaan pääministereistä ei ole saanut toimia koko parlamenttikautta.


title: Ukrainan pääministeri

text: Alla oleva kaavio esittää pääministerien toimikaudet aika-akselilla. Kuvassa esitettyjen toimikausien taitteissa on lisäksi ollut joitain lyhyitä virkaatekevän pääministerin toimikausia.


title: Kolehmainen

text: Kolehmainen on suomalainen sukunimi, joka on muun muassa seuraavilla henkilöillä:


title: Guatemalan historia

text: Guatemalan historia ulottuu maya-ajalta nykypäivään.


title: Guatemalan historia

text: Guatemala oli 300–900-luvuilla kukoistaneen mayakulttuurin sydänaluetta. Miradorin laaksossa on jäänteitä noin 200 maya-aikaisesta asutuskeskuksesta, joista 26 oli suurehkoja kaupunkeja. Sademetsien kätköistä ja ylängöiltä on löydetty aiemmin tuntemattomia suuria mayakaupunkeja vielä 2000-luvulla.


title: Guatemalan historia

text: Vuosina 1523–1524 Espanja valloitti alueen siirtomaakseen.


title: Guatemalan historia

text: Ensimmäinen siirtomaa-ajan pääkaupunki Coidad Vieja tuhoutui manjäristyksissä ja tulvissa. Eloonjääneet perustvat Antiquan, joka sekin tuhoutui maanjäristyksissä 1773. Kolmas pääkaupunki, Guatemalan kaupunki, perustettiin 1776.


title: Guatemalan historia

text: Siirtomaa-aikana Guatemala oli Espanjan kapteenikenraalin alaisuudessa ("Capitanía General de Goathemala"), mutta osa Uutta-Espanjaa (nyk. Meksiko). Paikalliset intiaanit tekivät työtä espanjalaisten perustamilla suurilla viljelmillä. Kapteenikenraalikunta ulottui Costa Ricasta Etelä-Meksikoon, josta siihen kuuluivat nykyiset Chiapas ja Tabascon osavaltio.


title: Guatemalan historia

text: Alueella ei ollut hopeaa tai kultaa, eikä se saanut siirtomaana käydä kauppaa kuin Espanjan kanssa. 15. syyskuuta 1821 Guatemalan eliitti julisti maan itsenäiseksi. El Salvadorin maakunta sai muut Guatemalan alueen maakunnat liittymään Agustín de Iturbiden johtamaan Meksikon keisarikuntaan. Kun keisari Augustin I joutui eroamaan vuoden kuluttua, Guatemala irtautui Meksikosta.


title: Guatemalan historia

text: Guatemala, El Salvador, Honduras, Nicaragua ja Costa Rica muodostivat Keski-Amerikan yhdysvallat heinäkuussa 1823. 1830-luvulla siihen liittyi Los Altos (nyk. jaettu Guatemalan ja Meksikon kesken). Vuosina 1838–1840 liittovaltion osat julistautuivat yksitellen itsenäisiksi. Guatemala vaati kauan osaa tai koko Belizeä, joka oli aluksi samaa Espanjan siirtomaata, mutta myöhemmin brittien valloittama. Guatemala tunnusti Belizen vasta vuonna 1991.


title: Guatemalan historia

text: Guatemalan historiaa sävyttää kylmä sota Yhdysvaltain ja Neuvostoliiton välillä. Pieni joukko guatemalalaisia kaappasi Yhdysvaltain CIA:n tukemana vallan vapaasti valitulta vasemmistolaiselta Jacobo Arbenz Guzmánilta 1954 CIA:n operaatio PBSUCCESS:ssa, ja hänet korvasi sotilasdiktaattori eversti Carlos Castillo Armas. Tätä seurasi 36-vuotinen sisällissota, jossa sai surmansa 200 000 siviiliä. Yhdysvallat tuki laajasti sotilasjunttaa ja koulutti maan armeijaa.. Sotilashallitus toisensa jälkeen hallitsi maata. Monet kenraalit äänestettiin vaaleilla presidentiksi. Vaalien rehellisyys kyseenalaistettiin 1950-luvulla niissä esiintyneen epärehellisyyden takia, sillä kaikki maan asukkaat eivät olleet äänioikeutettuja. Toiset kenraalit taas nousivat valtaan kaappaamalla sen. Jos maassa kaudella 1954–1996 olikin siviilipresidentti, tämä oli jollain tavoin armeijan vaikutuksen alla.


title: Guatemalan historia

text:
Sissisota ajoi hallituksen käyttämään murhia poliittisena aseenaan, mikä nosti 1970-luvulla voimakkaat vastareaktiot tukijamaa Yhdysvalloissakin. Yleensä sotilaiden miehittämä hallitus pyrki tukahduttamaan kommunistisen toiminnan lisäksi myös muunlaisen kritiikin, jota esiintyi armeijassakin.
Hallituksenvastaiset mielenosoitukset kukistettiin kovin ottein, ja poliittiset murhat olivat arkipäivää. Äärioikeiston kuolemanpartiot alkoivat harventaa sissejä ja oppositiomielisiä 1960-luvulla. Vuonna 1968 kidutettiin ja murhattiin vuoden 1958 "Miss Guatemala Universe" Rogelia Cruz. Cruz kuoli, koska oli nuorten työväenpuoleen johtajan tyttöystävä. Todella paha poliittinen väkivalta alkoi 1970-luvun puolivälin jälkeen, jolloin Yhdysvallat oli jo lakannut viemästä aseita Guatemalaan.
Väkivaltaisin kausi osuu vuosina 1978–1983 hallinneiden kenraalien Fernando Romeo Lucas Garcían ja Efraín Ríos Monttin valtakausille. Varsinkin Ríos Monttin aikana hallitus käytti mayaintiaaneja vastaan poltetun maan taktiikkaa, jossa satoja vasemmistosissien tukijoiksi epäillyn alkuperäisväestön kyliä poltettiin.
1980-luvun alussa maailmaa järkytti tieto sadan aseettoman intiaanin surmaamisesta konekiväärein torille, joukkohauta surmattavia varten oli kaivettu jo edellisenä päivänä valmiiksi.
Vuonna 1994 valittiin uusi kongressi, johon valittiin aiemmille hallituksille tyypillistä korruptiota vastustamaan pyrkivät FRG ja PAN.
Sisällissota päättyi YK:n neuvottelemaan rauhansopimukseen presidentti Álvaro Arzún ja marxilaisen Unidad Revolucionaria Nacional Guatemaltecan välillä vuonna 1996. Vuonna 1992 Rigoberta Menchú sai Nobelin rauhanpalkinnon paljastaessaan hallituksen alkuperäisväestön kansanmurhan. Vuonna 1999 totuuskomissio todisti 42 275 ihmisen kuolleen pääosin valtiollisten tahojen tai valtioon kytköksissä olevien kuolemanpartioiden surmaamina.


title: Guatemalan historia

text: Lokakuussa 2005 hurrikaani Stan aiheutti runsaita sateita ja tulvia Keski-Amerikassa Guatemalassa, Hondurasissa ja El Salvadorissa. Guatemalassa yhteensä yli 100 000 ihmistä joutui jättämään myrskyn takia kotinsa. Lokakuun lopussa laskettiin, että noin 664 ihmistä on saanut surmansa ja kateissa oli edelleen 844 ihmistä. Tuhoutuneita koteja oli noin 9 000, ja jonkinlaisista vahingoista oli kärsinyt yli 430 000 ihmistä.


title: Guatemalan historia

text: 4. marraskuuta 2007 pidettyjen presidentinvaalien toisella kierroksella maan uudeksi presidentiksi valittiin sosiaalidemokraatti Álvaro Colom. Hän sai noin 53 prosentin kannatuksen.


title: Guatemalan historia

text: Vuonna 2008 entinen presidentti Alfonso Portillo palautettiin Meksikosta vastaamaan syytteisiin taloudellisista väärinkäytöksistä.


title: Guatemalan historia

text: Vuonna 2009 tuomittiin ensimmäiset puolisotilaallisten joukkojen ja armeijan johdon edustajat vastuussa sisällissodan aikana kadonneiden siviilien kohtalosta.


title: Guatemalan historia

text: Vuoden 2011 presidentinvaalit voitti Otto Pérez Molina.


title: Luis Felipe Sánchez Aponte

text: Luis Felipe Sánchez Aponte (s. 11. toukokuuta 1947) on kolumbialainen roomalaiskatolinen piispa. Hänet vihittiin papiksi 28. syyskuuta 1973 ja nimitettiin Chiquinquirán hiippakunnan piispaksi 11. helmikuuta 2004. Piispaksi vihkiminen seurasi 22. huhtikuuta. Pääkonsekraattorina toimi Beniamino Stella, jota avustivat Luis Augusto Castro Quiroga ja José Vicente Huertas Vargas.


title: Carlos Germán Mesa Ruiz

text: Carlos Germán Mesa Ruiz (s. 4. syyskuuta 1943) on kolumbialainen roomalaiskatolinen piispa. Hänet vihittiin papiksi Tunjan arkkihiippakuntaan 11. marraskuuta 1967 ja nimitettiin Araucan hiippakunnan piispaksi 20. maaliskuuta 2003. Piispaksi vihkiminen seurasi 26. huhtikuuta. Pääkonsekraattorina toimi Beniamino Stella, jota avustivat Luis Augusto Castro Quiroga ja Alvaro Raúl Jarro Tobos. Mesa Ruiz asetettiin virkaansa 3. toukokuuta.


title: Carlos Germán Mesa Ruiz

text: Mesa Ruiz nimitettiin 2. helmikuuta ja asetettiin 17. huhtikuuta 2010 Socorro y San Gilin hiippakunnan piispaksi.


title: Roman Horák

text: Roman Horák voi tarkoittaa seuraavia henkilöitä:


title: Roman Horák (jääkiekkoilija, 1991)

text: Roman Horák (s. 21. toukokuuta 1991 České Budějovice, Tšekkoslovakia) on tšekkiläinen jääkiekkoilija, joka edustaa KHL-seura Vityaz Podolskia. Hän on pelipaikaltaan keskushyökkääjä.


title: Roman Horák (jääkiekkoilija, 1991)

text: Horák on kotikaupunkinsa HC České Budějovicen kasvatti. Hän edusti kasvattajaseuraansa vain yhdeksässä Extraligan ottelussa ennen vuoden 2009 NHL:n varaustilaisuutta, jossa New York Rangers varasi hänet vuorolla 127. Horák siirtyi seuraavaksi kaudeksi Kanadan WHL-juniorisarjan Chilliwack Bruinsiin. Hän pelasi WHL:ssä kaksi kautta ennen sopimusta Rangersin kanssa.


title: Roman Horák (jääkiekkoilija, 1991)

text: Rangers kuitenkin kauppasi Horákin Calgary Flamesiin vaihdossa puolustaja Tim Erixoniin ennen kauden , eikä Horák koskaan edustanut Rangersia. Tulokaskaudestaan Horák vietti osan ajasta Calgaryn farmijoukkueessa AHL-liigassa Abbotsford Heatissa. Hän sai kuitenkin peliaikaa myös NHL:n puolella 61 ottelun verran.


title: Béla Balás

text: Béla Balás (s. 25. maaliskuuta 1941 Budapest) on unkarilainen roomalaiskatolinen piispa. Hänet vihittiin papiksi 20. kesäkuuta 1965 ja nimitettiin Veszprémin hiippakunnan vihkipiispaksi sekä Feradi Maiuksen titulaaripiispaksi 10. elokuuta 1992. Piispaksi vihkiminen seurasi 17. lokakuuta. Pääkonsekraattorina toimi László Paskai, jota avustivat József Szendi ja Endre Gyulay. Balás sai 31. toukokuuta 1993 nimityksen Kaposvárin hiippakunnan piispaksi.


title: Endre Gyulay

text: Endre Gyulay (s. 17. syyskuuta 1930) on unkarilainen roomalaiskatolinen piispa. Hänet vihittiin papiksi 7. kesäkuuta 1953 ja nimitettiin Szeged-Csanádin hiippakunnan piispaksi 5. kesäkuuta 1987. Piispaksi vihkiminen seurasi 4. heinäkuuta. Pääkonsekraattorina toimi László Paskai, jota avustivat László Dankó ja József Udvardy. Gyulay jäi eläkkeelle 20. kesäkuuta 2006.


title: Fat Pat

text: Fat Pat, oikealta nimeltään Patrick Lamark Hawkins, (4. joulukuuta 1970 Houston, Texas – 3. helmikuuta 1998) oli yhdysvaltalainen hip hop -artisti. Hän oli yksi Screwed Up Click -kokoonpanon alkuperäisistä jäsenistä.


title: Fat Pat

text: Fat Pat ammuttiin Houstonissa 3. helmikuuta 1998, kun hän oli hakemassa esiintymispalkkiota. Ampujaa ei saatu kiinni.


title: Derrick: Metsätie

text: Derrick: Metsätie (alkup. Waldweg) on saksalaisen rikossarja "Derrickin" pilottijakso. Jakso on uusittu Saksassa useita kertoja, ja se on vuodesta 2010 asti ollut saatavilla DVD-muodossa. Jakso sai ensi-iltansa Saksassa sunnuntaina 20. lokakuuta 1974, jolloin se keräsi yli 31 miljoonaa katsojaa.


title: Derrick: Metsätie

text: Ellen Theiss, nuori opiskelijatyttö palaa myöhään illalla junalla Münchenistä. Hän huomaa kuitenkin polkupyöränsä renkaan olevan puhki, joten hänen on taluutettava pyörä metsän läpi. Ellen on peloissaan, sillä toinen tyttö on surmattu lähialueella puoli vuotta sitten. Metsässä Ellen törmää Rudolf Mangeriin, yhteen opettajistaan, ja tämä houkuttelee tytön kotiinsa luvaten lainata polkupyörän pumppua. Manger kuristaa Ellenin talossaan, ja toimittaa ruumiin metsään. Ruumis löydetään vielä samana yönä, ja poliisitutkinta alkaa.


title: Derrick: Metsätie

text: Jakson, kuten koko sarjan, on käsikirjoittanut Herbert Reinecker ja tuottanut Helmut Ringelmann. Ohjaajana toimii Dietrich Haugk. Päärooleja näyttelevät Lina Carstens, Herbert Boetticher, Karl Lieffen, Hilde Weissner sekä Wolfgang Kieling, joka esiintyi aiemmin eräässä Alfred Hitchcockin elokuvassa.


title: Derrick: Metsätie

text: Jakson murhakohtausta on leikelty ensiesityksen jälkeen, ja se on lyhennetty myös DVD-julkaisuun. Alkuperäinen murhakohtaus pyöri ainakin Ranskan televisiossa vuoteen 2010 asti, mutta sittemmin siitä on luovuttu kokonaan.


title: Jodietikkahappo

text: Jodietikkahappo eli jodietaanihappo (CHIO) on etikkahapon jodijohdannainen. Yhdistettä käytetään pääasiallisesti biokemiallisissa tutkimuksissa.


title: Jodietikkahappo

text: Jodietikkahappoa tuotetaan jodaamalla etikkahappoanhydridiä jodilla typpi- tai rikkihapon kanssa. Toinen tapa valmistaa yhdistettä on kloori- tai bromietikkahapon asetoniliuoksen reaktio jodidien, esimerkiksi natrium- tai kaliumjodidin kanssa.


title: Jodietikkahappo

text: Jodietikkahappoa käytetään biokemiassa tutkittaessa proteiinien ja peptidien aminohappokoostumusta. Jodietikkahappo reagoi kysteiiniaminohapon tioliryhmän kanssa S2-reaktiolla, jolloin muodostuu S-karboksimetyylikysteiinijohdannainen. Tämän tarkoituksena on estää disulfidisiltojen muodostuminen. Jodietikkahapon sijasta tähän tarkoitukseen voidaan käyttää myös jodiasetamidia.. Sitä käytetään myös entsyymien inhibiittorina.


title: Harakka (täsmennyssivu)

text: Harakka voi tarkoittaa seuraavia:


title: K. U. Pihkala

text: Kaarlo Uolevi (Olli) Pihkala (vuoteen 1906 "Gummerus", 30. kesäkuuta 1905 Jyväskylä − 17. joulukuuta 1998 Helsinki) oli suomalainen maataloustieteilijä, joka toimi Helsingin yliopiston maatalouspolitiikan professorina vuosina 1948−1970. Hänen isänsä oli johtaja Martti Pihkala ja setiään Tampereen hiippakunnan piispa Jaakko Gummerus, maanviljelystalouden professori Rurik Pihkala ja urheilumies Lauri Pihkala.


title: K. U. Pihkala

text:
Nimellä "K. U. Pihkala":
Nimellä "Olli Pihkala":
Nimimerkillä "Juryman":


title: Eric Fehr

text: Eric Fehr (s. 7. syyskuuta 1985 Winkler, Manitoba, Kanada) on kanadalainen jääkiekkoilija, pelipaikaltaan oikea laitahyökkääjä, joka pelaa NHL-joukkue Minnesota Wildissa. Isokokoisen Fehrin vahvuuksiin kuuluu pelivaistot, maalintekotaidot, ruuhkatilanteisiin meneminen, kädet ja rannelaukaus. Hänen tulisi kuitenkin käyttää kokoaan enemmän hyväksi. Fehrin muihin heikkouksiin kuuluu luistelu. Hän ei ole murtautunut kiekolliseen rooliin NHL:ssä, johtuen osaksi loukkaantumisista Fehrin uralla. Hän laukoo oikealta.


title: Eric Fehr

text: Brandon Wheat Kings varasi Fehrin viidentenä pelaajana WHL:ään vuonna 2000. Hän pelasi kauden 2000–2001 vielä suurimmaksi osaksi MMHL-joukkue Pembina Valley Hawksissa ja sai kauden aikana tililleen neljä WHL-ottelua. Varsinainen tulokaskausi 2001–2002 toi Fehrille WHL:ssä 27 tehopistettä. Kaudella 2002–2003 hän oli 26 osumallaan Wheat Kingsin kolmanneksi paras maalintekijä. Fehr pelasi kauden aikana CHL Top Prospects Gamessa, mutta hänen odotettiin tulleen varatuksi vasta ensimmäisen varauspäivän myöhemmillä kierroksilla. Hänet varattiin lopulta monien yllätykseksi jo ensimmäisellä kierroksella 18. pelaajana Washington Capitalsiin.


title: Eric Fehr

text: Kaudella 2003–2004 Fehr oli tehoilla 50+34=84 Wheat Kingsin paras pistemies ja maalintekijä. Hän jakoi koko WHL:n maalipörssin toisen sijan Prince Albert Raidersin Seth Leonardin kanssa ja sijoittui pistepörssissä kahdeksanneksi. Viimeisellä juniorikaudellaan 2004–2005 Fehr voitti koko liigan piste- ja maalipörssin tehoilla 59+52=111. Hänet palkittiin pistepörssin voiton myötä Bobby Clarke Trophylla. Fehr palkittiin myös WHL:n arvokkaimpana pelaajana Four Broncos Trophylla, valittiin liigan itäisen konferenssin ensimmäiseen tähdistökentälliseen sekä CHL:n toiseen tähdistökentälliseen.


title: Eric Fehr

text: Kaudeksi 2005–2006 Fehr siirtyi Washington Capitalsin organisaatioon. Hän pelasi kautensa kuitenkin suurimmaksi osaksi vielä sen farmijoukkue Hershey Bearsissa, AHL:ssä. Fehr oli tehoilla 25+28=53 joukkueen toiseksi paras maalintekijä ja kolmanneksi paras pistemies. NHL:n puolella hän pelasi kauden aikana 11 runkosarjaottelua jääden niissä ilman tehopisteitä. Myös kauden 2006–2007 Fehr pelasi suurimmaksi osaksi vielä farmissa, jossa hän teki 40 runkosarjaottelussa 41 tehopistettä. Fehr pelasi kauden aikana 14 NHL-ottelua tehopistein 2+1=3. Hänen NHL-uransa avausmaali syntyi 27. tammikuuta 2007 Carolina Hurricanesia vastaan.


title: Eric Fehr

text: Suurin osa Fehrin kaudesta 2007–2008 meni pilalle välilevypullistuman takia. Toivuttuaan siitä hänet nostettiin helmikuussa 2008 Capitalsin NHL-kokoonpanoon, jossa Fehr pelasi loppukauden tehden 23 runkosarjaottelussa tehot 1+5=6 ja viidessä playoff-ottelussa yhden maalin. Kausi 2008–2009 oli hänelle ensimmäinen kokonainen NHL:ssä ja se toi Fehrille 61 runkosarja- ja yhdeksässä playoff-ottelussa tehot 12+13=25. Toukokuussa 2009 hän teki vuoden mittaisen jatkosopimuksen Capitalsin kanssa. Kaudella 2009–2010 Fehr teki NHL:n yhden kauden piste-ennätyksensä tehoilla 21+18=39. Heinäkuussa 2010 hän teki kaksivuotisen ja 4,4 miljoonan dollarin arvoisen jatkosopimuksen Capitalsin kanssa.


title: Eric Fehr

text: Kaudella 2010–2011 Fehr pelasi runkosarjassa vain 52 ottelua olkapäävammojen takia. Heinäkuussa 2011 hänet kaupattiin Winnipeg Jetsiin, josta Capitals sai vastineeksi vuoden neljännen kierroksen varausvuoron ja Danick Paquetten. Fehrin olkapäävaivat jatkuivat vielä kaudella 2011–2012, jolloin hän pelasi vain 35 runkosarjaottelua ja teki niissä vain kolme tehopistettä.


title: Eric Fehr

text: Lokakuussa 2012 Fehr teki vapaana agenttina vuoden mittaisen sopimuksen SM-liigajoukkue Hämeenlinnan Pallokerhon kanssa. Hänen sopimuksessaan on NHL-optio, vaikka Fehr ei vapaana agenttina ole joukkueelle varsinainen työsulkuvahvistus. HPK:ssa Fehr pelasi lopulta 21 ottelua ja teki niissä 25 pistettä. Työsulun loputtua Fehr palasi Pohjois-Amerikkaan, sillä Washington Capitals teki hänen kanssaan vuoden sopimuksen. Huhtikuussa 2013 Fehr teki kaksivuotisen jatkosopimuksen joukkueen kanssa.


title: Eric Fehr

text: Fehr edusti Canada Westernin joukkuetta alle 17-vuotiaiden World Hockey Challengessa vuonna 2001. Hän putosi Kanadan alle 20-vuotiaiden MM-joukkueesta viimeisten joukossa sekä vuonna 2004 että vuonna 2005.


title: Urheilupuiston metroasema

text: Urheilupuiston metroasema () on yksi vuonna 2017 valmistuneen Länsimetron metroasemista. Asema sijaitsee Läntisessä Tapiolassa Jousenpuiston pohjoisreunassa Tapiolan urheilupuiston laidalla. Aseman viereen on rakennettu 790 paikan pysäköintilaitos, josta on hissiyhteys metroasemalle.


title: Urheilupuiston metroasema

text: Urheilupuiston metroaseman on suunnitellut arkkitehtitoimisto HKP Oy. Muista Länsimetron asemista poiketen Urheilupuiston asema ei ole kallioasema. Aseman laituri sijaitsee noin 27 metrin syvyydessä katutasosta. Asemarakennuksen muoto mahdollistaa luonnonvalon pääsyn liukuportaiden kautta laituritasolle asti.


title: Urheilupuiston metroasema

text: Asema sijoittui Helsingin seudun liikenteen vuoden 2019 maksuvyöhykeuudistuksessa Etelä-Espoon itäosat kattavalle B-maksuvyöhykkeelle.


title: Simon Akwali Okafor

text: Simon Akwali Okafor (16. marraskuuta 1934 Ifitedunu – 29. elokuuta 2014) oli nigerialainen roomalaiskatolinen piispa. Hänet vihittiin papiksi 21. heinäkuuta 1963 ja nimitettiin Awkan hiippakunnan vihkipiispaksi sekä Auguruksen titulaaripiispaksi 6. maaliskuuta 1992. Piispaksi vihkiminen seurasi 30. toukokuuta. Pääkonsekraattorina toimi Francis Arinze, jota avustivat Albert Kanene Obiefuna ja Felix Alaba Adeosin Job.


title: Simon Akwali Okafor

text: Okafor sai 9. syyskuuta 1994 nimityksen Awkan piispaksi, jona hän toimi, kunnes jäi eläkkeelle 17. huhtikuuta 2010.


title: Fashion (elokuva)

text: Fashion () on Madhur Bhandarkarin ohjaama intialainen Bollywood-elokuva vuodelta 2008. Elokuvan tuotto jäi keskinkertaiseksi, mutta kriitikot kehuivat Priyanka Chopran ja Kangana Ranautin roolisuorituksia. Molemmat voittivat rooleistaan sekä National Film Awards -palkinnon että Filmfare Awards -palkinnon.


title: Fashion (elokuva)

text: Elokuvan musiikin sävelsi säveltäjäduo Salim-Sulaiman. Sanoittajina toimivat Sandeep Nath ja Irfan Siddique.


Länsimaisen filosofian historia huipulta huipulle Sokrateesta Marxiin on Esa Saarisen vuonna 1985 ilmestynyt johdantoteos länsimaisen filosofian historiaan. Kirjassa käsitellään omina lukuinaan kuuttatoista keskeistä filosofia.


title: Länsimaisen filosofian historia huipulta huipulle

text: Osa I: Antiikki


text: Osa II: Keskiaika


text: Osa III: Uuden ajan rationalismi


text: Osa IV: Uuden ajan empirismi


text: Osa V: Kant ja idealismi


text: Osa VI: Reaktio Hegeliä vastaan


text: Epilogi: Nietzsche"Helsingin Sanomien" kriitikko Pekka Wahlstedt pitää Saarisen teosta parhaana lukemanaan filosofian historiana. Hänen mukaansa teos esittää filosofiset ongelmat selkeästi ja lennokkaasti ja onnistuu porautumaan niiden ytimeen. Wahlstedtin mukaan teoksen esitystapa on myös persoonallinen ja innostava.


title: Nykyajan filosofia (kirja)

text: Nykyajan filosofia on Ilkka Niiniluodon ja Esa Saarisen toimittama, vuonna 2002 ilmestynyt artikkelikokoelma nykyfilosofiasta. Teos on uusittu laitos teoksesta "Vuosisatamme filosofia" (1986). Teoksen kustantaja on WSOY.


title: Brooklyn’s Don Diva

text: Brooklyn's Don Diva on Foxy Brownin katu-albumi. Se julkaistiin maaliskuussa 2008. Brown sanoo, että Brooklyn's Don Divan oli aluksi tarkoitus olla mixtape.


title: Bolšaja Višera

text: Bolšaja Višera () on kaupunkikunta ja sen keskustaajama Novgorodin alueen Malaja Višeran piirissä Venäjällä. Taajama sijaitsee Moskovan ja Pietarin välisen pääradan varrella kymmenen kilometriä Malaja Višerasta luoteeseen. Kunnan pinta-ala on 844 neliökilometriä. Taajamassa on 1600 ja kunnassa 2100 asukasta (vuonna 2009).


title: Bolšaja Višera

text: Kunta rajoittuu pohjoisessa Leningradin alueeseen, idässä Novgorodin alueen Ljubytinon piiriin, kaakossa Krasnaja Višeran piirin Burgan ja etelässä Malaja Višeran kuntiin sekä lounaassa Novgorodin ja lännessä Tšudovon piireihin. Pinta-alasta 82 % on metsää ja 15 % vesistöjä. Suurimmat joet ovat Oskuja ja Višeran alkujoki Bolšaja Višera. Varsinkin pohjoisessa on laajoja suoalueita.


title: Bolšaja Višera

text: Keskustaajaman lisäksi kuntaan kuuluvat Grjadyn aseman ja Datšnyin taajamat sekä neljä kylää: Gornešno, Grjady, Luga ja Paporotno. Bolšaja Višeran taajama on syntynyt 1800-luvun loppupuolella rautatieaseman yhteyteen. Aluksi sen nimenä oli Kontsy läheisen kylän mukaan. Vuonna 1874 asema nimettiin Bolšaja Višeraksi seudulla virtaavan joen mukaan. Vuonna 1938 paikkakunta sai kaupunkimaisen taajaman statuksen. Neuvostoaikana siellä toimi lasitehdas. Vuonna 2009 Bolšaja Višeran status muutettiin maaseututaajamaksi.


title: Bolšaja Višera

text: Taajamasta on linja-autoyhteydet Malaja Višeraan ja Novgorodiin. Kunnassa toimii kolme puunjalostusyritystä ja kaksi yksityistä sahalaitosta. Merkittäviä työnantajia ovat myös koulutus ja muut julkiset palvelut. Yli puolet työvoimasta työskentelee kunnan ulkopuolella.


title: Bolšaja Višera

text: Bolšaja Višerassa on lastentarha, keskikoulu, kulttuuritalo, kirjasto ja lääkärin vastaanotto, Grjadyssa keskikoulu, kirjasto ja ensiapuasema. Nähtävyyksiin kuuluvat muinaiset hautapaikat, Gornešnon kylän kirkko, 1900-luvun alussa pystytetyt Bolšaja Višeran tehdasrakennukset sekä toisen maailmansodan muistomerkit.


title: Logistiikan Toimihenkilöt

text:
Logistiikan toimihenkilöt ry toimii autoliikenne- ja huolinta-aloilla työskentelevien toimihenkilöiden edunvalvojana. Noin 3500 jäsenellään se on alansa suurin toimihenkilöjärjestö.
Logistiikan toimihenkilöt ry on yksi Erityisalojen Toimihenkilöliitto ERTOn jäsenyhdistyksistä. Yhdistyksen jäsenistä 66% on naisia ja jäsenten keski-ikä on 46,5 vuotta.


title: Logistiikan Toimihenkilöt

text:
Yhdistyksen historia alkaa jo vuodesta 1969
liiton, silloin Yleinen Toimihenkilöliitto (YTL), perustamisajankohdasta. Huolintaliikkeiden toimihenkilöt perustivat tuolloin Laivausalan toimihenkilöt (ruots. "Tjänstemännen inom Skeppningsbranschen ry") LAT-TIS -nimisen yhdistyksen.
Yhdistyksen jäsenet olivat huolitsijoita ja laivanvarustamoiden toimihenkilöitä ja tekemisissä ennen kaikkea kansainvälisen liikenteen kanssa. Järjestäytyminen oli tehokkainta satamakaupungeissa, kuten Kotkassa, Helsingissä ja Turussa.
Vaikka järjestäytymistä luonnehdittiin vielä 1970-luvun puolivälissä ”luvattoman alhaiseksi”, LAT-TIS oli tuolloin liiton suurin jäsenyhdistys.
Vuonna 1972 YTL:ään liittyi toinenkin kuljetusalan toimihenkilöiden yhdistys, Ammattiliikenteen toimihenkilöt ry eli (ALT), jonka jäseniksi liittyi esimerkiksi kuorma-autoliikenteen ajojärjestelijöitä ja linja-autoasemien virkailijoita.
ALT:n jäsenet työskentelivät kotimaanliikenteen yrityksissä hoitaen sekä rahti- että matkustajaliikennettä ja esimerkiksi taksinvälitystä.


title: Logistiikan Toimihenkilöt

text:
Pieni YTL oli 1970-luvulla Suomen Teollisuustoimihenkilöiden Liiton (STL) ohella ainoa TVK:n (Toimihenkilö- ja Virkamiesjärjestöjen Keskusliitto) jäsenjärjestö, joka neuvotteli työehtosopimuksista STK:n (Suomen Työnantajain Keskusliitto) kanssa.
LAT-TIS:n ja ALT:n toimintakentät sivusivat toisiaan ja olivat osin jopa päällekkäiset, ja järjestöt päättivätkin yhdistää voimansa. Molemmat yhdistykset lakkautettiin lokakuussa 1977, ja niiden tilalle perustettiin uusi yhdistys, Kuljetus- ja Huolinta-alan Toimihenkilöt ( KHT).
KHT oli 1980- ja 1990-luvuilla liiton suurin jäsenyhdistys. Se pystyi 1980-luvulla menestyksekkääseen edunvalvontaan. Sekä kuljetuksen että huolinnan aloille saatiin pitkät työehtosopimukset, jotka paransivat palkkoja ja muita työehtoja merkittävästi. Lama ja varsinkin Suomen liittyminen EU:hun koettelivat varsinkin huolinta-alaa, jolta katosi runsaasti työpaikkoja. 2000-luvun alussa ensin ET, sitten ATK-T kasvoivat jäsenmääriltään suuremmaksi kuin KHT, joka on kuitenkin säilyttänyt asemansa voimakkaana järjestönä.
Yhdistys muutti keväällä 2007 nimensä Logistiikan toimihenkilöt ry:ksi.


title: Logistiikan Toimihenkilöt

text:
Paikallistoimikunnat ovat yhdistyksen kulmakivi ja lakko-organisaatio työtaistelutilanteessa,
Toimikuntia on 12 ja suurin niistä on Helsinki-Uusimaa
Jokainen toimiva paikallistoimikunta voi saada edustuksen hallitukseen ja täten vaikuttaa suoraan yhdistyksen toimintaan.
Paikallistoimikunnat myös nimeävät ehdokkaansa yhdistyksen puheenjohtajaksi.


title: Logistiikan Toimihenkilöt

text:
Logistiikan toimihenkilöt ry neuvottelee yhdessä Toimihenkilöliitto ERTOn kanssa kaksi työehtosopimusta;
Autoliikennealojen toimihenkilöitä koskeva työehtosopimus (ALT-ERTO) ja Huolinta-alan toimihenkilöiden työehtosopimus (PALTA-ERTO)
Työehtosopimukset kattavat lähes kaikki aloilla toimivat toimihenkilöt.


title: Opi elämään

text: Opi elämään: Filosofinen käsikirja () on Luc Ferryn vuonna 2006 ilmestynyt kirja.


title: Dolgoje

text: Dolgoje () on maalaiskunta ja sen keskuskylä Novgorodin alueen Mošenskojen piirissä Venäjällä. Kunnan pinta-ala on 405 neliökilometriä. Kylässä on 80 ja kunnassa vajaat 800 asukasta (vuonna 2009).


title: Dolgoje

text: Kunta rajoittuu etelässä Mošenskojen piirin Orehovnon, lännessä Kirovskojen ja pohjoisessa Kalininskojen kuntiin sekä idässä Novgorodin alueen Pestovon piiriin. Keskuskylän lisäksi kuntaan kuuluu 31 kylää: Ananjevskoje, Anaškino, Andrjušino, Bazarovo, Belkovo, Berežok, Bezgodkovo, Brodi, Droblino, Filippkovo, Ignatjevskoje, Jermolkino, Jefremovo, Koltšigino, Koništševo, Krasnaja Gora, Krepužiha, Krivtsovo, Krjukovo, Krutets, Novoje Dolgoje, Polutino, Raha, Ramenje, Selo, Staroje Dolgoje, Sutoki, Tuhani, Ugol, Vorotovo ja Vystavka. Brodin ja Krasnaja Goran maalaiskunnat liitettiin Dolgojen kuntaan vuonna 2010.


title: Dolgoje

text: Kylistä on linja-autoyhteydet Mošenskojeen, Borovitšiin ja Pestovoon. Kunnan alueella toimii kaksi maatalousyritystä ja kaksi yksityistä sahalaitosta. Tärkeitä työnantajia ovat myös julkiset palvelut. Suurin osa työvoimasta työskentelee kunnan ulkopuolella.


title: Dolgoje

text: Dolgojessa ja Brodissa on lastentarhat, keskikoulut, kulttuuritalot, kirjastot ja ensiapuasemat, Krasnaja Gorassa kulttuuritalo, kirjasto ja ensiapuasema. Nähtävyyksiin kuuluvat muinaiset asuin- ja hautapaikat, 1800-luvun alussa rakennettu Krasnaja Goran kirkko, Dolgojen kartanorakennus puistoineen sekä Sutokin vanhat talousrakennukset.


title: Madeiran historia

text: Madeiran historian varhaisimmat luotettavat tiedot eurooppalaistoiminnasta ulottuvat 1400-luvun alkupuolelle. Madeirasta on myös huomattavasti vanhempia, mutta tosin epävarmoja viittauksia heti ajanlaskun alusta lähtien. Madeiran virallinen kirjoitettu historia alkaa kuitenkin portugalilaisten saapumisen myötä vuodesta 1418. Madeira oli 1450–1470-luvuilla merkittävä viljantuotannon keskus, mutta sokerintuotanto oli kannattavampaa ja Madeira olikin 1400-luvun puolivälistä lähtien merkittävä sokerintuottaja. 1500-luvulla se menetti valta-asemansa sokerintuottajana alueille kuten Brasilialle, jossa sitä pystyttiin tuottamaan halvemmalla. Viininviljely korvasi vähitellen sokerintuotannon, vaikkakin Madeira sai vielä 1500-luvulla sokerikaupasta huomattavasti suuremmat tulot. Madeira oli muun Portugalin tavoin Espanjan hallinnassa vuodesta 1580 vuoteen 1640. Iso-Britannia miehitti saaret Napoleonin sotien aikana 1800-luvun alussa kahdesti ja englantilainen väestö saarilla lisääntyi. Portugali liittyi ensimmäisessä maailmansodassa ympärysvaltojen puolelle, mikä ulotti maailmansodan vaikutukset myös Madeiralle, kun saksalaiset pommittivat pääkaupunki Funchalia sodan aikana kahdesti. Toisessa maailmansodassa Portugali jäi puolueettomaksi ja saarelle tuli sodan aikana poliittisia pakolaisia sekä evakkoja. Portugalissa vuonna 1974 tapahtunut neilikkavallankumous kaatoi maata hallinneen sotilasjuntan ja Madeiralle myönnettiin autonomia kaksi vuotta myöhemmin. Madeira liittyi Portugalin mukana Euroopan Unioniin vuonna 1986. Madeiran elintaso on noussut autonomian ja EU-jäsenyyden aikana.


title: Madeiran historia

text: Ensimmäinen historiallisesti luotettava lähde eurooppalaisten vierailusta Madeiralla on portugalilaisten saapuminen 1400-luvun alkupuolella. Madeirasta on kuitenkin myös huomattavasti vanhempia mutta epävarmoja viittauksia heti ajanlaskun alusta lähtien. Roomalainen kirjailija Plinius mainitsi teksteissään "Purppurasaaret", jolla on hyvinkin voitu sijaintinsa puolesta viitata Madeiraan. Arabien on väitetty löytäneen saaren jo 1000-luvulla ja nimenneen sen "El Ghanemiksi" ja myös viikinkien vierailun mahdollisuutta on pohdittu. Rikkaan englantilaisen aatelisneidon Anne d'Arfetin kerrotaan rakastuneen köyhään Robert Machimiin 1300-luvulla Englannissa ja paenneen tämän kanssa pakkoavioliittoaan Ranskaan. Heitä kuljettaneen laivan kerrotaan kuitenkin joutuneen ankaraan myrskyyn, jonka seurauksena se ajautui pois kurssilta ja haaksirikkoutui nykyisen Machicon kaupungin edustalle. Kaupungin onkin arveltu saaneen nimensä Robert Machimin mukaan. 1300-luvulla Madeira kuitenkin todennäköisesti jo tunnettiin, sillä se esiintyy jo vuodelta 1351 peräisin olevassa italialaisessa kartassa. Kartassa Madeira esiintyy nimellä "Isola di Lolegname" (puusaari), jonka lisäksi siinä näkyvät myös Porto Santo sekä Desertassaaret nykyisillä nimillään.


title: Madeiran historia

text: Madeiran saariryhmän virallinen kirjoitettu historia alkoi kuitenkin vuonna 1418, kun portugalilaisen prinssin Henrik Purjehtijan palveluksessa purjehtineet João Gonçalves Zarco ja Tristão Vaz Teixeira joutuivat myrskyn vuoksi pois kurssilta ollessaan matkalla tutkimaan Guinean rannikkoa. He ajautuivat saarelle, joka sai nimekseen Porto Santo eli "Pyhä satama". Seuraavana vuonna alueelle järjestettiin tutkimusmatka. Italialainen aatelismies Bartolomeu Perestrello sai tehtäväkseen asuttaa Porto Santon ja Zarco ja Teixeira lähetettiin tutkimaan Madeiraa. Portugalin kuningas Juhana ensimmäinen julisti Madeiran Portugalin provinssiksi ja antoi sen prinssi Henrikille. 1440-luvulla Zarco ja Teixera saivat Madeiran palkinnoksi löydöstään. Madeiran saari jaettiin kahtia luoteesta kaakkoon ja rajalinja kulki Ponta do Tristãosta Ponta da Oliveiraan. Zarco sai itselleen eteläosan ja siellä sijaitsevan pääkylä Funchalin. Teixeira sai itselleen saaren pohjoisosan ja asettui itse Machicoon. Perestrello sai hallittavakseen Porto Santon.


title: Madeiran historia

text: Saaret olivat löydettäessä täysin asumattomia ja Madeiran rikas kasvillisuus ja maaperä tekivät portugalilaisiin vaikutuksen. Madeiran asuttaminen alkoi 1420-luvulla. Uudisasukkaat joutuivat kuitenkin raivaamaan saarta peittävää paksua metsää polttamalla saadakseen tilaa viljelyksilleen. Tulen kerrotaan karanneen käsistä liekkimereksi, jota portugalilaisten täytyi paeta laivoihinsa kahdeksi päiväksi. Uudisasukkaat toivat saarelle Italiasta sokeriruo'on ja Kreetalta viiniköynnöksen. Madeiralla oli pian suuria sokeriruokoviljelmiä, joissa käytettiin työvoimana Afrikasta 1450-luvulta lähtien tuotuja orjia.. Saaren kasteluongelmat ratkaistiin orjien rakentamilla levadoilla, jotka kuljettivat vettä sateisesta pohjoisosasta saaren kuivaan eteläosaan.


title: Madeiran historia

text: Madeiran taloudellinen merkitys kasvoi arvokkaan sokerikaupan myötä ja portugalilaiset saivatkin pian haltuunsa Euroopan sokerimonopolin. Vuosina 1450–1470 Madeira oli huomattava viljantuotannon keskus ja viljaa vietiin muun muassa Manner-Portugaliin sekä Portugalin Afrikassa sijaitseviin kauppakeskuksiin. Sokerinviljely oli kuitenkin huomattavasti kannattavampaa ja vuonna 1485 saaria vaivasi viljan puutteen vuoksi nälänhätä. Azoreista tulikin alueen vilja-aitta ja Madeira pystyi keskittymään arvokkaaseen sokerintuotantoon. Madeiralla oli 1400-luvun lopulla jo yli 80 sokeritehdasta, jotka tuottivat noin 1 200 tonnia sokeria vuodessa. Funchalista ja Machicosta kehittyi vaurauden seurauksena kukoistavia kaupunkeja.


title: Madeiran historia

text: Madeira oli tärkeä välietappi, jossa purjelaivat pysähtyivät täydentämään ruoka- ja vesivarastojaan ennen Atlantin valtameren ylittämistä. Kristoffer Kolumbus purjehti 1470-luvun lopulla Funchalin satamaan aikomuksenaan ostaa sokeria Portugaliin. Kolumbuksen kerrotaan menneen naimisiin Porto Santon kuvernöörin Bartolomeu Perestrellon tyttären Felipa Monizin kanssa naimisiin ja saaneen tämän kanssa lapsen.. Vaimo ja poika kuitenkin kuolivat. Kolumbus kävi Madeiralla myöhemmin kolmannen matkansa aikana vuonna 1498. 1400-luvun lopulla Euroopasta virtasi Madeiralle lisää asukkaita. Monet heistä olivat kauppiaita, jotka toivat mukanaan lisää investointeja ja vaurastuttivat saarta.


title: Madeiran historia

text: Kuningas Emanuel I antoi Funchalille kaupunkioikeudet vuonna 1508, ja hänen pyynnöstään paavi Leo X myönsi saarelle oman piispanistuimen. Madeiralla oli tähän aikaan noin 20 000 asukasta, joista arviolta 5 000 asui Funchalissa. Maine Madeiran hyvinvoinnista levisi ja houkutteli saaristoon merirosvoja.. Madeira kärsi pahimman merirosvohyökkäyksensä vuonna 1566, kun yli tuhannen hengen merirosvojoukko hyökkäsi Funchaliin ranskalaisen merirosvon Bertrand de Montluchin johdolla. Madeiran kuvernööri sekä lähes 300 muuta madeiralaista menetti henkensä ja koko saari ehdittiin ryöstää ennen avun saapumista. Myös Montluch itse menehtyi hyökkäyksessä saamiinsa vammoihin. Osa "Santa Clara" nimisen luostarin nunnista onnistui pakenemaan vuorten yli paikkaan, jota kutsutaan nykyisin nimellä "Curral das Freiras" eli Nunnien laakso.


title: Madeiran historia

text: Sokerintuotanto kukoisti 1450-luvulta lähtien, kunnes se 1500-luvun alkupuolella kääntyi laskuun. Madeira menetti 1500-luvulla valta-asemansa sokeriruo'on tuottajana Brasilialle, jossa sitä voitiin tuottaa halvemmalla. Myös huono lannoitus ja ilmastolliset syyt vaikuttivat sokerituotannon romahtamiseen. Sokeriruoko oli myös kuluttanut Madeiran maaperää, jonka seurauksena useilla viljelmillä alettiin viljellä vähemmän vaativaa viiniköynnöstä. Madeira sai kuitenkin vielä 1500-luvun lopulla sokerista lähes seitsemän kertaa enemmän tuloja kuin viinistä. Madeira oli vuodesta 1580 vuoteen 1640 muun Portugalin tavoin Espanjan hallinnassa. Portugalin nuori kuningas Sebastian I oli kuollut taistelussa ja Espanjan kuningas Filip II ja käytti tilaisuutta hyväkseen ja otti Portugalin hallintaansa. Espanjalaisaikana saarelle rakennettiin linnoituksia ja Madeiralta kaadettuja puita käytettiin vuonna 1588 Englantiin lähetetyn voittamattoman armadan laivoissa..


title: Madeiran historia

text: Espanjalaisvallan jälkeen Portugalin valtaistuimelle nousi Juhana IV vuonna 1640. 1600-luvulla Madeiran talous oli riippuvainen viinin viennistä sekä merenkulun tuomista tuloista. 1670-luvulla Madeiran väkiluku oli kohonnut noin 50 000:een, josta noin viidesosa eli 10 000 ihmistä asui Funchalissa. Madeira oli joutua 1660-luvulla myötäjäislahjaksi Englannille, kun Englannin kuningas Kaarle II meni vuonna 1662 naimisiin Portugalin Katariina Braganzalaisen kanssa. Morsiamen myötäjäisiin kerrotaan liittyneen salainen sopimus, jonka mukaan Portugali olisi antanut Englannille lisäksi vielä Madeiran, mikäli Kaarle ei olisi ollut tyytyväinen myötäjäisiinsä.. Erään version mukaan Madeira säilyi Portugalin hallussa, koska sopimuksen laatinut madeiralainen kirjuri jätti saaren tarkoituksellisesti pois sopimuspaperista.. Englantilaisen kauppiaiden vaikutus Madeiralla kasvoi 1600-luvun lopulta lähtien. 1700-luvulla siirtolaisuus Brasiliaan kasvoi, sillä Madeira alkoi olla liikakansoitettu ajan olosuhteisiin nähden. Tästä huolimatta Madeiran väkiluku jatkoi kasvuaan. 1700-luvun puolivälissä asukkaita oli jo 75 000.. Englantilainen kapteeni James Cook täydensi varastojaan Funchalin satamassa ensimmäisen maailmanympäripurjehduksensa aikana vuonna 1768.


title: Madeiran historia

text: Vuonna 1803 Madeiralla nousi ennennäkemättömän suuri tulva, joka aiheutti suurta hävitystä varsinkin Funchalissa. Tulvavesi tuhosi siltoja ja taloja, ja ainakin 600 ihmistä kuoli. Britit miehittivät Madeiran kahdesti 1800-luvun alussa Napoleonin sotien aikana. Ensimmäinen miehitys kesti vuodesta 1801 vuoteen 1802. Britit miehittivät saaren uudestaan vuonna 1807 jääden sinne vuoteen 1814 asti, jonka jälkeen monet saarella asemissa olleista 4 000 brittisotilaasta jäi asumaan saarelle pysyvästi ja meni naimisiin paikallisten naisten kanssa. Monia englantilaisia oli muuttanut Madeiralle jo 1700-luvulla lähinnä viininviljelijöiksi ja Napoleonin sotien aikana ja niiden jälkeen heitä saapui lisää. Napoleonia Saint Helenan saarelle kuljettanut alus kävi vuonna 1815 Funchalin satamassa. Ainoa henkilö joka sai luvan vierailla laivassa oli englantilainen konsuli Henry Veitch. Veitch kuitenkin erotettiin tapaamisen johdosta hetkeksi virastaan, sillä hän oli erehdyksissään kutsunut Napoleonia tittelillä ""Your Majesty"". Jotkut sotien jälkeen Madeiralle saapuneista brittikauppiaista perustivat merkittäviä kauppiassukuja, kuten alkujaan liikekumppaneita olleet Charles Blandy ja Thomas Slap Leacock.


title: Madeiran historia

text: 1800-luvun kuluessa Madeirasta kehittyi suosittu matkailu- ja lomakohde. Alun perin saarille saapui kaukaisista siirtomaista siirtomaavirkailijoita lepäämään saaren lauhkeammassa ilmastossa. 1800-luvun puolivälistä lähtien matkailusta alkoi kehittyä yksi Madeiran tärkeimmistä liiketoimista. Brittien perässä saarille saapui vähitellen ihmisiä muistakin eurooppalaisvaltioista heidän joukossaan esimerkiksi auringonpalvojia ja keuhkotautipotilaita. Lomailijat edustivat kuitenkin vielä pitkälle 1900-luvulle asti ylempää keskiluokkaa. Madeiran kuvernöörinä toimineen José Silvestre Ribeiron aikana (1846-1852) rakennettiin teitä, pantiin alulle Funchalin sähkövalaistus sekä toteutettiin yhteiskunnallisia uudistuksia. Vuonna 1852 riehunut kolera tappoi arviolta 7 000 ihmistä ja samana vuonna home tuhosi saaren viiniköynnökset, jonka seurauksena arviolta 90 % sadosta menetettiin. Yhdysvalloista vahingossa tuotu viinikirva saastutti ja tuhosi loput viiniköynnökset 1870-luvun alussa. Vaikka niiden tilalle istutettiinkin pian uusia lajikkeita, ei viljelmiä pystytty vielä palauttamaan täysin ennalleen ja 1800-luvun lopulla monien täytyikin lähteä saarelta.. Vuonna 1900 saatiin kuitenkin jo ennätyssatoja ja saaren maataloustuotantoa monipuolistettiin istuttamalla lisäksi banaaneita, joilla on vielä nykyäänkin suuri merkitys viennin kannalta.


title: Madeiran historia

text: Vuonna 1905 saksalainen yhtiö tarjoutui rakentamaan Madeiralle sairaaloita, parantolan sekä kehittää saaresta uudenaikaisen lomakohteen, mikäli se saisi vastaavasti ottaa haltuunsa kaikki saaren liiketoimet. Portugalin hallitus suostui aluksi ehdotelmaan, mutta ei ottanut huomioon Iso-Britannian mielipidettä. Lisäksi Saksan kolonialististen tavoitteiden tultua ilmi ehdotuksesta lopulta kieltäydyttiin. Ensimmäisen maailmansodan alussa saksalainen omaisuus saarella takavarikoitiin. Saksa julisti Portugalille sodan vuonna 1916 kun se oli takavarikoinut Lissabonin satamassa olleita saksalaisaluksia. Samana vuonna saksalainen sukellusvene teki yllätyshyökkäyksen Funchaliin ja upotti satamassa kolme ranskalaisalusta sekä pommitti kaupunkia. Vuonna 1917 saksalaiset sukellusalukset pommittivat Funchalia uudestaan tuhoten kaupungissa rakennuksia. Ensimmäisen maailmansodan jälkeen taloudellinen tilanne Madeiralla oli huono..


title: Madeiran historia

text: Portugalista lähettiin 1930-luvun alussa satoja poliittisia vankeja Madeiralle, Azoreille ja Kap Verdelle tarkoituksena eristää heidät maan politiikasta. Madeiralle karkotettujen 300 hengen joukossa oli korkea-arvoisia Salazaria vastustaneita sotilashenkilöitä, kuten kenraali Sousa Dias. Dias ja muita karkotettuja oli lietsomassa vuoden 1931 alussa tapahtunutta yleislakkoa, joka puhkesi leivänhinnan nousun, sekä kahden suuren madeiralaispankin konkurssin vuoksi. Konkurssit olivat vieneet tuhansien madeiralaisten säästöt. Portugalista lähetettiin saarelle sotajoukkoja, mutta osa joukoista liittyi kapinallisiin, joita johti kenraali Sousa Dias. Gibraltarilta lähetettiin saarelle brittiläisiä sotilaita suojelemaan hotelleihin majoittuneita ulkomaalaisia. Portugalista lähetettiin lisää joukkoja ja kapina lopulta kukistettiin. Toisille myönnettiin turvapaikka Iso-Britanniasta, mutta useimmat Dias mukaan lukien joutuivat antautumaan portugalilaisille. Portugali jäi toisessa maailmansodassa puolueettomaksi ja Madeira säästyi sotatoimilta. Madeiralle tuli poliittisia pakolaisia ja Iso-Britannia evakuoi sodan aikana Gibraltarin siirtokunnastaan noin 2 000 siviilihenkilöä Madeiralle.


title: Madeiran historia

text: Portugalissa vuonna 1974 tapahtunut neilikkavallankumous kaatoi Portugalia hallinneen sotilasjuntan. Oikeistolainen puolisotilaallinen FLAMA-järjestö suoritti Madeiralla terrori-iskuja tavoitteenaan saavuttaa itsenäisyys ja täydellinen riippumattomuus Portugalista. Kun Portugali sai vuonna 1976 uuden perustuslain ja Madeiralle määriteltiin autonominen asema, lakkasi järjestö olemasta. Alberto João Jardimin johtama keskustaoikeistolainen Sosiaalidemokraattinen puolue (PSD) voitti vuonna 1976 vaalit Madeiralla ja sai 65 % äänistä. Jardimista tuli kaksi vuotta myöhemmin presidentti Ornelas Camachon erottua virastaan. Jardim on ollut Madeiran presidentti vuodesta 1978 lähtien ja valittiin vuonna 2011 jälleen jatkokaudelle. Vuonna 1986 Madeira liittyi Portugalin mukana Euroopan unioniin. Tämän jälkeen Madeira alkoi saada taloudellista tukea paremman infrastruktuurin ja uusien teiden rakentamiseen sekä sähkönjakelun, sairaanhoidon ja koulutuksen parantamiseen. Madeiran elintaso onkin noussut autonomian ja EU-jäsenyyden aikana. Jardim erosi virastaan keväällä 2007 vastalauseena José Sócratesin hallituksen hyväksymälle laille alueiden varainkäytöstä. Hallitus oli neuvottelematta Madeiran kanssa muuttanut Portugalin ja Madeiran yhteisiä lakeja niin, että Madeiralle kuuluva 2 % EU-rahoista jäi Portugalille. Jardim asettui kuitenkin uudestaan ehdolle ja voitti vaalit ylivoimaisesti.


title: Madeiran historia

text: Madeiraa koettelivat 20. helmikuuta 2010 valtavat rankkasateet, jotka synnyttivät pahoja tulvia ja mutavyöryjä etenkin saaren eteläosassa. Pahimmat tuhot keskittyivät pääkaupunki Funchaliin. 42 ihmistä sai surmansa, noin 120 ihmistä loukkaantui ja yli 200 ihmistä menetti kotinsa myrskyn vuoksi. Kyseessä oli pahin myrsky vuoden 1993 jälkeen, jolloin kahdeksan ihmistä sai surmansa.


title: Wilhelm Ross

text: Wilhelm Ross (1717 Turku, toisen tiedon mukaan 17. heinäkuuta 1718 pakomatkalla Ruotsissa – todennäköisesti heinäkuussa 1766 matkalla Damaskokseen) oli suomalainen kappalainen, itämaisten kielten harrastaja ja varhainen suomalainen tutkimusmatkailija.


title: Wilhelm Ross

text: Rossin isä oli teologian professori, tuomiorovasti Herman Ross ja äiti Margareta Pihlman. Hän kävi Turun katedraalikoulua ja pääsi ylioppilaaksi Turussa 1734. Ross vihittiin papiksi Turun hiippakunnassa 1744. Opiskeltuaan Turun akatemiassa itämaisia kieliä ja valmistuttuaan filosofian maisteriksi 1745 hän tuli samana vuonna nimitetyksi itämaisten kielten dosentiksi. Hän oli saanut jo edellisenä vuonna konsistorin stipendin Ruotsin Konstantinopolissa toimivan suurlähettilään tulkiksi ryhtymistä varten, mutta päätyi valmistumisvuonnaan Turun suomalaisen seurakunnan kappalaiseksi. Hän oli silti kiinnostunut itämaista ja jätti virkansa 1763 matkustaakseen Italian kautta Aleksandriaan ja edelleen Konstantinopoliin ja Smyrnaan. Seurakunta keräsi hänelle matkavaroja 1200 kuparitaaleria. Jerusalemiin pyrkiessään hän sairastui Nasaretissa ja kääntyi katoliseen uskoon, jotta saisi hoitoa munkeilta. Parannuttuaan hän liittyi Damaskokseen menevään karavaaniin, mutta kuoli matkalla. Tutkimusmatkansa aikana Ross opetteli käytännön taidot joukosta itämaisia kieliä ja teki muistiinpanoja, mutta niitä ei saatu koskaan takaisin kotimaahan.


title: Wilhelm Ross

text: Rossin puoliso vuodesta 1747 oli Anna Maria Schultz (n. 1726–1789). Heillä oli viisi lasta, joista vain vanhin, Anna Margaretha Ross (1748–1808), eli aikuiseksi asti. Anna kuoli lapsettomana 60-vuotiaana.


title: Piaffe

text: Piaffe on kouluratsastusliike, joka on alun perin kehitetty sodankäyntiä varten. Nykyisin piaffea esitetään Intermediaire ja Gran Prix-luokan kouluratsastuskilpailuissa. Piaffen tarkoituksena on esittää korkeinta mahdollista kokoamisastetta antaen samalla vaikutelman paikallaan pysymisestä.


title: Piaffe

text: Piaffessa hevonen liikkuu tahdikkaasti säännöllisin raviaskelin paikallaan siten että etenkin etujalkojen liike on korkea. Ravin liitovaiheen tulisi säilyä ja kuolaintuntuman pysyä kevyenä.


title: Piaffe

text: Hevosen liikkuminen hiukankin taaksepäin, ristiin astuvat etujalat tai hevosen huojunta katsotaan arvostelussa vakavaksi virheeksi. Askelten kiireisyys, epätasainen korkeus tai epätahtisuus tai piaffelle luonteenomaisen lepovaiheen puuttuminen ovat hylkääviä virheitä.


title: Piaffe

text: Kouluratsastusohjelmissa piaffeen siirrytään passagen kautta. Hevosen tulisi säilyttää liikeen tempo sekä kuolaintuntuma muuttumattomana siirtymisen aikana.


title: Six World Trade Center

text: Six World Trade Center (6 World Trade Center, lyhenne 6 WTC, tunnettiin myös nimellä U.S. Customs House) oli New Yorkin Lower Manhattanilla sijainnut toimistorakennus, joka oli osa New Yorkin World Trade Centeria. Rakennuksessa oli seitsemän maanpäällistä kerrosta ja sen suunnittelijana toimi arkkitehtitoimisto Emery Roth & Sons. Vuonna 1975 valmistunut Six World Trade Center sijaitsi World Trade Centerin luoteiskulmassa. Rakennus vauriouti pahoin syyskuun 11. päivän iskuissa vuonna 2001 ja purettiin lokakuussa samana vuonna. Toisin kuin muut World Trade Centerin osat, uutta Six World Trade Centeria ei ole suunnitteilla World Trade Centerin uudelleenrakennusprojektissa.


title: Six World Trade Center

text: New Yorkin alkuperäinen World Trade Center koostui seitsemästä eri rakennuksesta. Niistä korkeimmat olivat arkkitehti Minoru Yamasakin suunnittelemat kaksoistornit One- ja Two World Trade Center, jotka valmistuivat 1970 ja 1971. Kaksoistornien lisäksi World Trade Center koostui viidestä matalammasta rakennuksesta. Niistä yksi oli 7-kerroksinen Six World Trade Center, joka valmistui vuonna 1975. Rakennuksessa ovat toimineet Yhdysvaltain kauppaministeriö, Bureau of Alcohol, Tobacco, Firearms and Explosives, Yhdysvaltain maatalousministeriö, Yhdysvaltain työministeriö, Export-Import Bank of the U.S. ja Eastco Building Services.


title: Six World Trade Center

text: 11. syyskuuta 2001 19 kaappaajaa ottivat haltuunsa neljä matkustajalentokonetta Yhdysvalloissa. Yksi kaapatuista koneista oli American Airlinesin lento 11, joka törmäsi One World Trade Centeriin kello 8.46 paikallista aikaa. Kello 9.03 iskeytyi United Airlinesin lento 175 Two World Trade Centeriin. Kello 9.59 sortui Two World Trade Center ensimmäisenä rakennuksena. One World Trade Center sortui puoli tuntia myöhemmin kello 10.28. Tornien sortumisen syynä on pidetty viranomaisten selvityksen mukaan lentokoneiden törmäyksessä aiheutuneiden valtavien tulipalojen aiheuttamaa vaikutusta rakennusten teräspilareihin ja -rakenteisiin. Rakenteiden paloeriste tuhoutui kuumuudessa ja niiden lujuus sekä kantavuus heikkenivät, mikä aiheutti pilarien vääntymisen ja rakennusten sortumisen. One World Trade Centerin sortuminen vaurioitti pahoin Six World Trade Centeria. Maahan syöksynyt romu aiheutti rakennukseen pohjakerrokseen asti ulottuvan kuopan ja tulipalon. Six World Trade Center purettiin lokakuussa 2001.


title: NW Rennzweier

text: NW Rennzweier oli itävaltaunkarilaisen Nesselsdorfer Wagenbaun (NW) vuonna 1900 valmistama kilpa-auto. Auton suunnitteli tuolloin vasta 22-vuotias Hans Ledwinka paroni Theodor von Liebiegin toivomuksesta. Auto valmistui vain viidessä viikossa 22. toukokuuta 1900. Liebieg osallistui sillä useisiin kilpailuihin vuosina 1900–1902 ja auto on nykyään tallessa Prahan teknillisessä museossa.


title: NW Rennzweier

text: Useissa yhteyksissä autoja väitetään valmistuneen kaksi kappaletta. Käsitys perustuu aikakaudelta säilyneisiin valokuviin, joissa esiintyy kahdenlaisia Rennzweiereita. Todellisuudessa kyseessä on kuitenkin sama auto, johon tehtiin jälkeenpäin useita muutoksia.


title: NW Rennzweier

text: Moottorina oli alle 9-kilowattinen Benzin valmistama kaksisylinterinen, nestejäähdytteinen bokserimoottori, joka oli asetettu poikittain taka-akselille. Jokaisessa sylinterissä oli kaksi automaattista imuventtiiliä sekä yksi pakoventtiili. Sytytystulppien sijaan moottorissa oli mekaanisesti toiminut järjestelmä, joka käytti sylintereissä olleita katkojia. Magneetto oli Boschin valmistama. Polttoaineensyötöstä vastasi evaporaatiokaasutin, joka oli sijoitettu polttoainetankin yhteyteen kuljettajan näkyville; näin ollen imuputki oli yli kolme metriä pitkä. Kaasuuntuminen saatiin aikaan polttoainetankkia lämmittämällä.


title: NW Rennzweier

text: Moottorin vauhtipyörällä oli kitkakytkin, josta voima välittyi rullaketjun välityksellä neliportaiseen vaihteistoon, joka oli sijoitettu istuinten alle parhaan painonjakauman saavuttamiseksi. Vaihteiston yhteyteen oli rakennetusta tasauspyörästöstä kulki erilliset ketjut kummallekin takapyörälle.


title: NW Rennzweier

text: Auton rakenne oli aikanaan poikkeuksellinen. Siinä ei ollut lainkaan varsinaista koria, vaan kaikki rakenteet olivat näkyvissä. Oikeanpuoleisella polkimella käytettiin kytkintä ja vasemmanpuoleisella takapyörännavoissa olleita pantajarruja. Hevosvaunumaisista edeltäjämalleistaan poiketen auton ohjaustankoa oli kallistettu taaksepäin. Kuljettajan istuin oli auton keskilinjalla ja toinen istuin tämän vasemmalla puolella alhaalla. Edessä oli tilavuudeltaan 42-litrainen polttoainetankki ja kuljettajan takana oli jäähdytysnestesäiliö, jonka tilavuus oli 15 litraa. Jäähdytin oli polttoainetankin etupuolella. Sekä etu- että taka-akselit olivat jäykkiä. Edessä oli elliptiset ja takana puolielliptiset lehtijouset.


title: NW Rennzweier

text: Auton huippunopeus, 82 km/h, saavutettiin suurimmalla vaihteella moottorin kierrosluvun ollessa 1800 1/min. Joissain yhteyksissä huippunopeudeksi ilmoitettiin "noin 90 km/h" ja vanhemmissa lähteissä sen väitetään olleen 112 km/h, mutta tätä pidetään epätodennäköisenä.


title: NW Rennzweier

text: Liebieg osallistui Rennzweierilla vuosina 1900–1902 useisiin autokilpailuihin. Tuloksina oli ensimmäinen sija Nizza–La Turbie -kilpailussa sekä toinen sija Salzburg–Linz–Wien -kilpailussa. Liebieg kokeili Rennzweieria myös rata-ajoissa, joissa sitä oli vastassa tunnettuja ranskalaisvalmistajia: Renault, Clément-Bayard, Mors, Peugeot ja Panhard-Levassor. Frankfurtissa Rennzweier esiintyi De Dietrichin ja Benzin haastajana. Vuonna 1902 Liebieg osallistui Rennzweierilla tunnettuun Pariisi–Wien -kilpailuun. 990 kilometrin kohdalla, 15 tunnin ja 47 minuutin jälkeen Liebieg joutui lopulta antamaan periksi Renaultille, jota kuljetti Marcel Renault. Rennzweier kykeni antamaan kovan haasteen jopa 40 kW tehoisille kilpa-autoille.


title: NW Rennzweier

text: Autoa säilytettiin vuoteen 1945 asti Liebiegin yksityiskokoelmassa, kunnes se siirrettiin Prahan teknilliseen museoon.


title: Pure Ana & Happyhappy Joyjoy Memphis Underground Mix Pt.1

text: Pure Ana & Happyhappy Joy Joy Memphis Underground Mix Pt. 1 on rap-artisti Eevil Stöön albumi, jolle hän on remixannut useiden eri artistien ja yhtyeiden kappaleita. Albumi julkaistiin vuonna 2006, ja sitä painettiin vain 60 kappaletta. Mixtapen juontaa Pikku Herkko.


title: Indo-Gangesin tasanko

text: Indo-Gangesin tasanko (, myös "Gangetic Plain"; "North Indian Plain", ’Pohjois-Intian tasanko’) on laaja ja hedelmällinen tasanko Intian niemimaan pohjois- ja keskiosissa. Siihen kuuluu Brahmaputran, Gangesin ja Induksen jokilaaksot; tasanko on muodostunut pääosin näiden suurjokien ja niiden sivuhaarojen alueelle kuljettamasta maa-aineksesta. Tasangon itäosassa sataa vähän tai on kuivuutta talvikaudella, mutta kesäsateet ovat niin runsaat, että laajat alueet muuttuvat suoksi tai mataliksi järviksi.


title: Indo-Gangesin tasanko

text: Tasankoa rajaa pohjoispuolella jyrkästi kohoava Himalajan vuoristo, josta saa alkunsa lukuisat alueen joet. Sieltä on peräisin myös hedelmällinen lietemaa, jonka joet kuljettavat ympäri aluetta. Etelässä tasankoa reunustaa Vindhya- ja Satpuravuoristot sekä Chota Nagpurin ylänkö. Länsipuolella kohoaa Iranin ylänkö. Hallinnollisesti tasanko sijaitsee Intian pohjoisessa ja itäisessä osassa, Pakistanin itäisessä, tiheimmin asutussa osassa, Nepalin eteläisessä osassa ja käytännöllisesti katsoen koko Bangladeshin alueella.


title: Indo-Gangesin tasanko

text: Hedelmällisen maaperän johdosta maanviljely on tuottavaa alueella, jonka johdosta alueen asukastiheys on suuri. Alueella asuu noin seitsemäsosa maapallon väestöstä. Suurimpia kaupunkeja ovat Ludhiana, Amritsar, Chandigarh, Delhi, Jaipur, Kanpur, Lucknow, Allahabad, Varanasi, Patna, Kolkata, Guwahati, Dhaka, Lahore, Faisalabad, Rawalpindi, Islamabad, Multan, Hyderabad ja Karachi.


title: John Martin

text: John Martin (s. 8. heinäkuuta 1984 Gosford, Australia) on australialainen moottoriurheilija. Hän kilpaili karting-sarjoissa vuosina 2001–2004 ja voitti Resa Queensland -sarjan mestaruuden. Vuonna 2005 Martin voitti Formula Ford Victorian sarjan mestaruuden ja sijoittui toiseksi Formula Ford New South Wales sarjassa. Vuonna 2006 hän voitti Australian Formula Ford sarjan mestaruuden. Vuonna 2007 Martin kilpaili Britannian F3 -mestaruussarjassa ja sijoittui 15:ksi. Hän edusti myös Australiaa A1 Grand Prix -sarjassa kausina 2007–2008 ja 2008–2009. Vuonna 2009 Martin kilpaili Superleague Formula sarjassa edustaen Rangers FC joukkuetta sijoittuen pisteissä kymmenenneksi. Samana vuonna hän kilpaili Formula Renault 3.5 sarjassa seitsemän kilpailua sijoittuen sijalle 22. Vuonna 2010 Martin jatkoi Superleague Formula sarjassa, jossa hän edusti joukkueita Atlético Madrid ja Beijing Guoan ja sijoittui sarjan yhdeksänneksi. Vuonna 2011 Martin voitti Superleague Formula -sarjan mestaruuden Australian joukkueelle. Vuodesta 2012 lähtien Martin on ajanut kestävyysajoja Endurance-, Le Mans- ja IMSA-sarjoissa.


title: Guatemalan presidentti

text: Guatemalan presidentti on sekä Guatemalan valtionpäämies että hallituksen pää. Presidentti ja varapresidentti valitaan suoralla kansanvaalilla. Peräkkäiset kaudet on rajoitettu yhteen.


title: Prahan teknillinen museo

text: Prahan teknillinen museo ("Národní technické muzeum v Praze, NTM") on Prahassa sijaitseva museo ja suurin Tšekin museo, joka on keskittynyt säilyttämään tietoa ja esineitä Tšekin tekniikan historiasta.


title: Prahan teknillinen museo

text: Museo on perustettu vuonna 1908, ja se on ollut nykyisessä sijaintipaikassaan Letnán puiston vieressä vuodesta 1941 lähtien. Museon laajoissa näyttelyissä on esillä noin 15 prosenttia sen kaikista kokoelmista. Museolla on myös huomattava arkisto, jossa on noin 3 500 hyllymetriä arkistoaineistoa ja noin 250 000 kirjaa. Museossa avattiin vuonna 2001 rautatiemuseo, jossa on noin sata kappaletta erilaista kalustoa.


title: Prahan teknillinen museo

text: Euroopan tulvissa vuonna 2002 vahingoittui museon asiakirjoja noin 200 m³ museorakennuksesta erillisessä paikassa. Materiaalin kuivattamisen ja ennallistamisen arvioitiin valmistuvan vuonna 2013. Laajojen kunnostustöiden vuoksi museo suljettiin syyskuussa 2006. Sen piti avautua helmikuussa 2008, mutta avajaiset pidettiin lopulta vasta helmikuussa 2011.


title: Prahan teknillinen museo

text: Jan Kašpar lahjoitti aikoinaan museolle lentokoneen, jolla hän lensi vuonna 1911 Pardubicesta Velká Chuchleen. Lentokone on edelleen museossa esillä.


title: New Era Part 2: War of the Gods

text: New Era Part 2: War of the Gods on Derdian-yhtyeen toinen studioalbumi, joka julkaistiin vuonna 2007.


title: 6-monoasetyylimorfiini

text: 6-Monoasetyylimorfiini (6-MAM) tai 6-asetyylimorfiini on yksi heroiinin kolmesta metaboliitista. Toiset kaksi ovat morfiini ja 3-monoasetyylimorfiini (3-MAM), joka on näistä vähiten aktiivinen. 6-MAM:in kemiallinen kaava on CHNO. Se on 6–8 kertaa heroiinia vahvempaa.


title: 6-monoasetyylimorfiini

text: Heroiinista muodostuu kehossa nopeasti 6-asetyylimorfiinia, joka edelleen metaboloituu morfiiniksi tai poistuu kehosta virtsan mukana. Koska 6-MAM on vain heroiinin metaboliitti, sen havaitseminen virtsasta varmistaa käytetyksi opioidiksi heroiinin. 6-MOM säilyy virtsassa vain 24 tuntia. Yhdistettä muodostuu myös luontaisesti kehossa, mutta niin pieniä määriä, että virtsanäytteessä oleva 6-MOM on käytännössä aina heroiinin käytöstä peräisin.


title: 6-monoasetyylimorfiini

text: Heroiinilla on lyhyt puoliintumisaika ja aivojen esteraasientsyymit metabolisoivat sen nopeasti. Se tartuu heikosti μ-opioidireseptoriin johtuen asetyyliryhmästä, joka peittää 3-hydroksiryhmän, joka ko. reseptorissa tarvitaan. Sen vuoksi heroiini on vain esihuume, jonka metaboliitit voivat vasta tarttua μ-opioidireseptoriin.


title: 6-monoasetyylimorfiini

text: 6-Monoasetyylimorfiinilla on vapaa 3-hydroksiryhmä joten se on välittömästi bioaktiivinen, sen takia 6-MOM on hiukan heroiinia voimakkaampaa. Laittomassa huumeidenvalmistuksessa ei kuitenkaan voida asetyloida morfiinista vain 6-hydroksia tekemättä samaa myös 3-hydroksille. Se on mahdollista tehdä käyttämällä etikkahappoa sopivan katalyytin kanssa, koska se ei ole tarpeeksi vahva asetyloimaan 3-hydroksia mutta pystyy kyllä 6-hydroksiin, jolloin muodostuu 6-Monoasetyylimorfiinia. "Meksikon musta terva" on nimitys vähemmän puhdistetulle heroiinille, jota valmistetaan latinalaisessa Amerikassa ja jossa 6-MOM on jäänyt lopputuotteeseen. Sen vuoksi "Musta terva" on yhtä potenttia kuin puhdistetut heroiinit.